Po prvi put se priznaje dobrovoljan rad na Kosovu - Vesti - Ministria e Kulturës, Rinisë dhe Sportit\nMinistarstvo Kulture, Omladine i Sporta, u saradnji sa UNICEF-om izdali su potvrde za 30 “Dobrovoljnih Omladinskih Savetnika” oslanjajući se na Administrativno Uputstvo za Dobrovoljan Rad 01/2016.\nOvom prilikom je Ministar Gashi rekao da “danas je jedan veoma va\_an dan za svu omladinu Kosova, posebno za mlade koji se po prvi put dobijaju svedočanstva za dobrovoljan rad, naravno da ovaj proces proizilazi iz zakona za jačanje omladine, odnosno iz administartivnog uputstva za dobrovoljce”.\nMinistar Gashi je dodao da “Kada mladi aplikuju za posao, zahteva se radno iskustvo. Zato, ovo je dobra mogućnost da iskoristite platformu Ministarstva. Svedočanstvo vam priznaje godinu dana radnog iskustva. Ovo je jedno ispunjavanje naših ciljeva da sva omladina Kosova nema smetnji oko aplikacija za zapošljavanje”. Verujem da će ovaj proces biti kao podstrek za svu omladinu Republike kosova, da se zauzmu sa dobrovoljnim radom u svojim zajednicama u svim opštinama, organizacijama, institucijama i da postanu deo svih nastojanja za uređenje omladinskih briga i problema”.\nMinistar je visoko ocenio i usku saradnju sa UNICEF-om, kao važnom partneru MKOS-a, ističući da su zajedno odlučni da guraju napred promovisanje koncepta za omladinske dobrovoljce sa ciljem motivisanja omladine za usluge u zajednicama, za dobrobit društva.\n“danas, zahvaljujući zajedničkom radu i velike podrške kolega iz UNICEF-a, izdajemo svedočanstva za 30 omladinaca, Dobrovoljnih Savetnika. Kao što znate, ovo priznanje je od velike važnosti i podstrekač za nadziranje čitavog procesa dobrovoljnog rada za sve ponuđači dobrovoljnog rada i angažovanih dobrovoljaca”, dodao je ministar.\nŠef kancelarije UNICEF-a, Brandao Co je izrazio zadovoljstvo za saradnju sa Ministarstvom i ministrom Gashijem. “Ovo je jedan od najboljih primera za saradnju”, rekao je Co.\n“Dobrovoljan rad je rad koji pomaže zajednicama. Znam da ima mnogo dobrovoljaca na Kosovu koji spašavaju život i žele da pomognu drugima. Dobrovoljnim radom oni čine i iskustvo u radu”.\n“Zadovoljni smo da je dobrovoljan rad globalno poznat. Saradnja ne zastajkuje samo na Kosovu, UNICEF se trudio da ovo iskustvo proširi u čitavom svetu”. “Imamo iznad 3000 dobrovoljaca i 200 organizacija koji su zainteresovani na Kosovu”, dodao je.


Republika / Roma prodata tajkunu za 780.000.000 evra!\n13:14Delikvent pao u ruke policije nakon višemesečne istrage 13:04Porodice kidnapovanih i ubijenih kosmetskih žrtava žestoko iskritikovale televiziju n1 zbog objavljivanja gnusnih laži o predsedniku 13:02Oči u oči sa Zilhom: Edo napustio Zadrugu, otišao u Novi Pazar! 12:54Pukli joj pršljenovi i grudni koš: Zvezda Granda doživela tešku saobraćajnu nesreću! 12:53Tomane o Zvezdi i Srbiji: Veliki problem vam je mentalitet 12:46Paunović: Maternji jezik je ključ opstanka svake nacije 12:39Sve je veća i veća: Toma Panić objavio sliku trudne Nadežde i mnoge iznenadio porukom! 12:37OKS proslavio jubilarni rođendan: Ove godine idemo u Tokio i slavimo rođendan japanskog cara 12:36Izblamirali se, pa sad upiru prstom jedni u druge: I Tači krivi Vljoru za skandal sa Jamajkom! 12:24OZBILJAN RAZLOG! Samo što je kupila: Goca Tržan mora da ruši kuću u Rakovici!\nIZVOR: P. V.\nponedeljak, 30. 12. 2019.| 05:21\nTeksaski tajkun Den Fridkin (54) postaće novi vlasnik Rome za sumu od 780 miliona evra! Aktuelni vlasnik "vučice" Džejms Palota (61) dogovorio je prodaju rimskog kluba zemljaku kome će prvi potez biti dovođenje Danijelea de Rosija u sportski menadžment. Navodno, Frančesko Toti je odbio da bude deo nove uprave kluba. Podsetimo, član Rome je kapiten Srbije Aleksandar Kolarov.\nOd pomenutih 780 miliona, 270 miliona će biti preusmereno na vraćanje duga, a 150 miliona će biti iskorišćeno za povećavanje akcijskog kapitala. Kada se podvuče crta, proračun italijanskih medija jeste da će Palota imati čist profit od 170 miliona evra.\nDe Rosija "buše" predsednički izbori: Sledi spektakularan povratak u Italiju!\nVrednost kapitala Dena Fridkina procenjuje se na 4,3 milijarde dolara, odnosno 3,8 milijardi evra, tako da on kupovinu rimskog giganta praktično neće ni osetiti.\nPromena vlasnika neće doneti promene u januarskom prelaznom roku, a veća ulaganja nisu ni moguća zbog finansijskog fer-pleja. Osim igračkog kadra, klupski menadžment neće doživeti veće promene, bar za sada.\nRonaldo otvoreno o kraju karijere: Kada budem bio u penziji, želim da pronađem odgovore na brojna pitanja!\nKapiten Bolonje otvoreno o Mihi: Nismo bili tim, od njega smo naučili dosta toga, pokazao nam je kakvi smo ljudi!\nRonaldo je osvojio mnogo trofeja, a jednom se napio\nSport Fudbal Rim Italija FK Roma Serija A Prodaja Džejms Palota Aleksandar Kolarov Den Fridkin\nAtalanta srušila Romu!\n- petak, 21. 2. 2020. u 11:50 0\nGledajući suvu statistiku prvi napadač reprezentacije Srbije Aleksandar Mitrović igra sezonu života. Posle 30 kola Čempionšipa...\n- petak, 21. 2. 2020. u 11:32 0\nMartin Brajtvajt promovisan je u Barseloni ali se baš nije pokazao na predstavljanju medijima, gde je tradicionalno morao i da demonstrira...\n- petak, 21. 2. 2020. u 11:11 0\nDosadašnji fudbaler Čukaričkog Luka Stojanović potpisao je dvogodišnji ugovor sa Čikago Fajersima, saopšto je danas MLS ligaš.\n- petak, 21. 2. 2020. u 11:03 0\nUtakmicu treće turske lige između Afjonspora i Konyaspora (4:0) prošle nedelje obeležila je tuča navijača u poluvremenu.\n- petak, 21. 2. 2020. u 10:36 0\nNOVAK ĐOKOVIĆ otputovao je u Dubai gdje će od ponedjeljka igrati na ATP turniru. S njim su i njegovi treneri Goran Ivanišević i Marijan...\nSrpski teniser Dušan Lajović nije uspeo da se plasira u četvrtfinale turnira u Riju, pošto je...\nŠpanski teniser Rafael Nadal dobio je težak zadatak - da odredi kako bi. po njegovom mišljenju,...


Vojni penzioner: Ne treba mi Vučićevo pismo zahvalnosti | N1 Srbija\n23.09.2018. |19.09 |\nZakon o smanjenju penzija biće ukinut najkasnije do 30. septembra 2018. I dok vrh države najavljuje da će penzije u budućnosti samo rasti i da će penzioneri od oktobra imati nikad veće penzije, računica predstavnika Sindikata penzionera malo je drugačija.\nNikakvo povećanje ne može im nadoknaditi ono što im je, kako kažu, protivzakonito oduzeto za nepune četiri godine. Udruženje sindikata penzionisanih vojnih lica zato je, zajedno sa 27 narodnih poslanika, pokrenulo postupak kojim traži da se ispita ustavnost zakona, prema kom im je penzija umanjena.\nVlada ukinula Zakon o smanjenju, u novembru veće penzije\nPrvi put posle gotovo četiri godine oktobarska penzija biće isplaćena bez umanjenja.\n"Dakle, molim vas da obratite pažnju, visina oktobarske penzije bez umanjenja će biti jednaka penziji iz oktobra 2014. pre stupanja na snagu takozvanog zakona o umanjenju. Uvećanom za procente usklađivanja od tog meseca do danas", rekao je ministar za rad Zoran Đorđević.\nN1: Koliko ćete dobiti sad za oktobar više nego što imate za septembar?\nDelić: "Ja lično, negde oko 14 hiljada i nešto".\nN1: A kada su Vam oduzimali pre četiri godine, koliko ste tad dobili umanjeno?\nDelić: "Tada je bilo, čini mi se 12.900".\nUdruženje sindikata penzionisanih vojnih lica u sredu u 12 sati organizuje protest ispred Vlade Srbije zbog umanjenih penzija.\nHiljadu i nešto dinara, mesečno, više - nije uvećanje koje vojnom penzioneru Miletu Deliću može da nadoknadi ono što mu je država oduzela od 2014. kada je Zakon donet, do sada.\n"616 hiljada dinara je otišlo s mog tekućeg računa, na račun Ministarstva rada ili fond PIO ili koga li...",, kaže Delić.\n"Prvi put ću svim penzionerima, i to ne o državnom trošku, možda i kao predsednik najveće partije u državi, o trošku stranke koju vodi da uputim pismo svakom penzioneru u Srbiji i da mu se zahvalim, bez obzira da li je za nas ili protiv nas, da mu se zahvalim za sve ono što su uradili za zemlju", izjavio je pre nekoliko dana predsedik Vučić.\nZato će zajedno sa svima koji smatraju da im je penzija oteta pokrenuti građansku parnicu, a ukoliko Ustavni sud ne presudi u njihovu korist, pravdu će potražiti pred Evropskim Sudom za ljudska prava.\nDo sada, u sličnim procesima, sud u Strazburu presudio je u korist italijanskih i slovenačkih penzionera.\npenzije zakon smanjenje Sindikat penzionera\nTamburić o boračkim penzijama: Priča puštena zbog kampanje koju očekujemo 24.01.2019.\njel' to nikad vece penzije posto nam vracaju oteto\nOva vlast je najveci neprijatelj ovoga naroda.Oni koriste naivnost i glupost ovog naroda kako bi manipulisali sa njim.\nRealnost je ovakva za par godina bice reformisan penzioni fond i 25% stanovnistva mora imati neki vid stednje tj osigurani fond. Ako to ne budemo uradili sami moracemo pod prisilom. Pa Vi vidite sta je bolje da sad pocnete i do tada imate neki fond ili da pod pritiskom pravite bilo kakav!


Rusija ostaje u PS SE, vraćeno joj pravo glasa u Savetu Evrope - Sputnjik Srbija\n19:31 24 Februar 2020\n14:44 17.05.2019 Preuzmite kraći link\nSavet Evrope usvojio je danas deklaraciju kojom se Rusiji vraća pravo glasanja u toj organizaciji.\nNa današnjem zasedanju Ministarske komisije Saveta Evrope u Helsinkiju postignut je dogovor da Rusija treba da ostane u Parlamentarnoj skupštini Saveta Evrope (PS SE), izjavio je nemački ministar stranih poslova Hajko Mas.\n„Dobro je to što smo postigli dogovor da Rusija treba da ostane u Parlamentarnoj skupštini Saveta Evrope, posebno zato što tako milioni Rusa mogu da traže zaštitu u Evropskom sudu za ljudska prava“, izjavio je Mas posle razgovora sa ruskim kolegom Sergejom Lavrovom na marginama zasedanja Ministarske komisije.\nMinistri inostranih poslova iz 47 država-članica Saveta ogromnom većinom su podržali deklaraciju u kojoj se navodi da svi članovi treba da imaju „pravo da učestvuju“ u dva glavna organa Saveta Evrope „na ravnopravnoj osnovi“, što znači da je Rusiji vraćeno pravo glasa.\nRuski ministar inostranih poslova Sergej Lavrov pozdravio je glasanje i potvrdio obaveze Rusije, uključujući i plaćanje članarine.\nKrajem juna 2017, nakon oduzimanja niza značajnih ovlašćenja ruskoj delegaciji nakon događaja iz 2014. u Ukrajini i na Krimu, Moskva je zamrzla deo isplata u budžet Saveta Evrope, sve dok se ovlašćenja delegacije u PS SE u potpunosti ne obnove.\nGeneralni sekretar Saveta Evrope Tjorborn Jagland je početkom oktobra 2018, pozivajući se na statut, podsetio da ako zemlja dve godine ne plati svoje obaveze, statutarno telo — Ministarska komisija — može da razmotri isključenje te zemlje. Dvogodišnji rok za Rusiju ističe krajem juna 2019. godine.\nIstovremeno, ruska strana je nastavila da ispunjava svoje obaveze preuzete ranije prema konvencijama Saveta.\nPS SE, Savet Evrope, Hajko Mas


Uputstvo za pripremu fajlova za digitalnu tabačnu štampu - New Image\nUputstvo za pripremu fajlova za digitalnu tabačnu štampu\nKako snimiti fajl?\nAko radite u Photoshop-u ne treba dostavljati file u izvornoj PSD ekstenziji, nego ga snimiti u PDF formatu (press quality).\nUkoliko radite u Corel-u nije neophodno dokument snimati u nekom drugom formatu, možete ga dostaviti u izvornom CDR formatu (važno je samo da sve tekstove pretvorite u krive tj. da ne dostavljate font). Najbolje rešenje je dostaviti ga u PDF formatu, kao “press quality”, a veličinu PDF dokumenta podesiti prema veličini stranice u CDR fajlu.\nUkoliko radite u Illustrator-u dokument je potrebno dostaviti u PDF formatu. Moguće je fajl dostaviti u izvornoj ”ai” ekstenziji pod uslovom da su fontovi pretvoreni u krive, a slike embedovane.\nInDesign i QuarkXPress:\nDostaviti u PDF formatu.\nDOKUMENTI SA VIŠE STRANA\nUkoliko imate na primer N različitih fotografija, slika, pozivnica potrebno ih je staviti složiti i dostaviti u jednom file-u.\nZa ovo je najlakše koristiti programe kao što su InDesign, QuarkXPress ili Corel Draw pošto oni imaju mogućnost da u jednom dokumentu sadrže više strana.\nUzmimo na primer da želite da odštampate 100 različitih fotografija. Postupak je da u navedenim programima složite svih 100 fotografija i dostavite jedan dokument koji u sebi sadrži 100 fotografija.\nNajčešća greška koja se događa kod ovog slučaja je da se, posmatrajući prethodni primer, kreira dokument, ubaci jedna fotografija i snimi dokument, pa se potom otvori novi dokument ubaci druga fotografija...itd, tako da na kraju opet imamo 100 dokumenata sa po jednom fotografijom.\nFormati papira na kojima štampamo su:\nKod svakog formata papira treba uzeti u obzir da pri štampi postoji margina (tj. površina na kojoj se ne štampa) i koja iznosi po 5mm sa svih strana bez obzira o kom formatu papira se radi.\nU toku rada, za tekstualne delove, ne treba koristiti sistemske fontove (fontovi koji su instalirani zajedno sa operativnim sistemom) a koji imaju u sebi ćirilične karaktere, već za to koristiti True Type fontove (za naše karaktere YU fontovi)\nUpotrebom sistemskog fonta, na ekranu monitora, karakteri š, ć, ž, č i đ biće vidljivi, dok će nakon procesa štampe na ovim mestima biti prazna polja ili drugi neželjeni karakteri.\nBROŠURE / KATALOZI / PROSPEKTI...\ntj. sve ono što u sebi sadrži više obostrano odštampanih strana, koje je potrebno na kraju povezati na neki od mogućih načina potrebno je "prelomiti" na pravilan način. Ako, na primer, katalog sadrži 8 strana, potrebno je sve strane složiti u jednom dokumentu i to pravilnim redosledom. Za konkretan slučaj, ovog kataloga od 8 strana redosled strana u dokumentu bi bio sledeći:


Beskrupulozan | Veliki Rečnik\nYou are at:Home»Reči od A do Đ»Reči na slovo B»Beskrupulozan\nBy dannielladiaz on\t 23. August 2016. Reči na slovo B\nŠta znači beskrupulozan ?\nBeskrupolozan je pridev koji opisuje nepoštenog, drskog i nemoralnog čoveka.\nIzraz beskrupulozan veoma je čest u svakodnevnom govoru, te su jako male šanse da postoji osoba koja nije čula za njega. U slučaju da možda niste sigurni koje je pravo značenje ove reči sledi objašnjenje.\nPridev beskrupolozan nastao je od latinske reči scrupulus koja predstavlja skrupul, odnosno izražen osećaj obzira prema drugima, poštovanje i negovanje običaja i morala. Osoba koja je skrupulna savesna je i ima veliko poštovanje prema drugima. Sa druge strane onaj ko je beskrupolozan (bez skrupula) je neko ko je drzak, nepošten i nemoralan.\nShodno tome izvodi se zaključak da je beskrupulozan čovek nesavestan, bezobziran i izuzetno nepošten. On radi nemoralne stvari i zbog toga ne oseća ni malo stida i sramote. Osobe koje poseduju ovu osobinu se ne ustručavaju nikada ni pred kim i nemaju moralne zadrške koje bi ih sprečile da ostvare nešto što nije moralno (na primer: preljuba).\nBeskrupulozan pojam šta je šta znači značenje


Svi napuštaju brod koji tone: Deset igrača otišlo iz Smedereva! | iNfo026.com\nNaslovna Sport Fudbal Svi napuštaju brod koji tone: Deset igrača otišlo iz Smedereva!\nTokom većeg dela sezone fudbaleri Smedereva bili su prepušteni sami sebi, borili se protiv tužne svakodnevnice koja ih je zadesila, bez uprave, uslova, bez dinara…\nNa treninge je dolazio ko je hteo i mogao, pošto neki igrači nisu imali ni toliko para da dođu na trening, čak ni za kartu za autobus…\nRanije, Smederevo je bilo stabilan i organizovan klub. Ovo što se dešavalo protekle sezone neuspeh je svih ljudi koji su ga vodili. Posle ispadanja iz elitnog ranga, novi, jak udarac Smederevo je osetilo u četvrtak. Tog dana je održana sednica Arbitražne komisije Fudbalskog saveza Srbije, posle koje su „oklopnici“ bukvalno „osakaćeni“ – ekipa se raspala!\nDakle, novi član Prve lige Srbije će pred početak nove sezone morati da pronađe nova kadrovska rešenja, a ovakvim ishodom, odlaskom igrača, mogli bi da profitiraju pojedini superligaši, jer mogu da dovedu neke od proverenih, a trenutno slobodnih fudbalera u svoje redove bez obeštećenja.\nPodsetimo, sjajna generacija Smedereva je 29. maja 2003. godine osvojila nacionalni kup pobedom nad Crvenom Zvezdom sa 1:0. Igrali su „oklopnici“ tadašnji Kup UEFA , a pre toga i Intertoto kup, gde su za rivale imali Dandi, Minhen 1860, Ipsvič… Sada je nastupio „mrak“. Smederevo je ispalo iz Superlige, ali ovaj grad na Dunavu zaslužuje da ima superligaša.\nPrethodni tekstU2 – Hold me, Thrill me, Kiss me, Kill me\nSledeći tekstBurn Road to EXIT – Aleksandar Kowalski\nFoto reportaža FK Petlić – FK Vrčin 11:3\nFK Smederevo časti navijače besplatnim ulazom u subotu


Magazin Intermezzo – Počeo XVI Teatar fest Petar Kočić\nPočeo XVI Teatar fest Petar Kočić\nPredsjednik Narodne skupštine Republike Srpske Igor Radojičić otvorio je sinoć u Banjaluci 16. Teatar fest “Petar Kočić” na kojem učestvuje šest pozorišta iz BiH, Srbije i Hrvatske.\nObraćajući se prisutnima, Radojičić je govorio o ulozi i značaju pozorišne umjetnosti, citirajući zakone Kraljevine Srbije iz ove oblasti i misiju i viziju koju je imao ban Milosavljević kada je otvarao zgradu Narodnog pozorišta Republike Srpske u Banjaluci.\n“Očekujem da žiri koji je ove godine u izuzetnom sastavu – /Nebojša/ Bradić, /Miloš/ Babić i /Nikola/ Pejaković – objektivno izabere najbolju predstavu, glumce, scenografiju i kostimografiju i da banjalučka publika i u vremenu krize, i uprkos njoj, uživa u festivalskim večerima”, istakao je Radojičić.\nOn je naglasio da je Narodno pozorište u svoje 83 pozorišne sezone njegovalo domaći tekst, pisce i glumce i da je to jedna od tekovina i ovog festivala.\nMinistar prosvjete i kulture Republike Srpske Goran Mutabdžija rekao je da kontinuitet održavanja ovog pozorišnog festivala i kvalitet predstava svrstava Narodno pozorište Srpske u red najkvalitetnijih pozorišnih kuća u Evropi.\n“Svim učesnicima želim da se predstave u najboljem svjetlu, a objektivna banjalučka publika će to prepoznati”, dodao je Mutabdžija.\nCeremoniji svečanog otvaranja festivala prethodilo je otvaranje izložbe “Život sa umjetnošću” Živorada Žike Pećarića, a premijerno će biti izvedena i predstava Narodnog pozorišta Republike Srpske “S planine i ispod planine” u režiji Stele Korljan.\nTokom festivala, koji će trajati do 9. juna, biće prikazane i predstave “Sava Savanović-vampirska simfonija” Narodnog pozorišta iz Kikinde, “Dabogda te majka rodila” rađena u koprodukciji Hrvatskog narodnog kazališta “Ivana plemenitog Zajca” i Hrvatskog kulturnog društva “Teatra” iz Rijeke, te “Zdravo živote” Narodnog pozorišta iz Novog Sada.\nNa festivalu će biti izvedene i predstave “Zla žena” Narodnog pozorišta “Toša Jovanović” iz Zrenjanina, “Elijahova stolica” Jugoslovenskog dramskog pozorišta iz Beograda, “Grebanje ili kako se ubila moja majka” Bosanskog narodnog pozorišta iz Zenice i Bitef teatra iz Zenice, te predstava “Kuhinja” Narodnog pozorišta Republike Srpske.\nOvogodišnji Teatar fest pratiće i brojni sadržaji – izložbe i promocije knjiga, a svake festivalske večeri biće održan okrugli sto o predstavi odigranoj te večeri.\nSelektor ovogodišnjeg Festivala je Miroslav Miki Radonjić, a o nagradama će odlučivati žiri u sastavu Nebojša Bradić, Miloš Babić i Nikola Pejaković.\nŠesnaesti po redu Teatar fest “Petar Kočić” održava se pod pokroviteljstvom Ministarstva prosvjete i kulture Republike Srpske i grada Banjaluke, te brojnih sponzora.\nOtvaranju festivala prisustvovali su predstavnici iz društvenog i javnog života Republike Srpske.\nObilježavanje 21 godine od smrti 12 beba\nSvjetski kup u kajaku i kanuu od 18. do 23. juna u Banjaluci\nBanjaluka dobila sigurnu kuću za djecu\nPočinje filmski festival Kratkofil\nFestival animiranog filma „Banjaluka 2013“ od 23. do 28. oktobra\nPogledajte: Hondin "CR-V" je toliko ekonomičan da prkosi zakonima fizike (Video)\nSvečano otvorena zgrada Fakulteta političkih nauka\nProgram XVI Teatar festa Petar Kočić\n“Sarajevo vino – fest 2009″ od 19. do 20. februara\nAnketa: Da li ste zadovoljni rekonstrukcijom parka “Petar Kočić”?\nPočeo sastanak Dodika, Pavića i Đokića\nKabare predstava Brak ustvari ljubav


Novi NVIDIA ION netbook-ovi donose deset puta bržu grafiku Novi NVIDIA ION netbook-ovi donose deset puta bržu grafiku – Personal magazin\nAcer, ASUS i Lenovo među vodećim dobavljačima predstavljaju ION PC računare nove generacije NVIDIA je danas predstavila NVIDIA® ION™ grafički procesor nove generacije, koji će revolucionarno izmeniti netbook računare deset…\nAcer, ASUS i Lenovo među vodećim dobavljačima predstavljaju ION PC računare nove generacije\nNVIDIA je danas predstavila NVIDIA® ION™ grafički procesor nove generacije, koji će revolucionarno izmeniti netbook računare deset puta boljim grafičkim performansama za standardne netbook-ove1 i omogućiti do deset sati autonomije baterije2 zahvaljujući NVIDIA® Optimus™ technologiji.\nNovi ION grafički procesor (GPU) daleko prevazilazi performanse bazne netbook grafike donoseći bogati HD sadržaj u kompjuterskim igrama, filmove i video klipove sa interneta. Za razliku od netbook-ova sa Intelovom integrisanom grafikom, netbook-ovi sa ION platformom imaju snage da glatko pokreću izuzetne HD video klipove sa sajtova kao što su YouTube i podržavaju popularne PC igre kao što je World of Warcraft.\nNovi ION netbook-ovi takođe sadrže često hvaljenu NVIDIA Optimus tehnologiju, koja automatski odabira najbolji grafički procesor za pokretanje bilo koje aplikacije, usmeravajući na pokretanje ili diskretnog NVIDIA GPU-a ili Intelove integrisane grafike. Rezultat je izuzetno dug život baterije i superiorne performanse kada vam je to potrebno.\nViše od 30 proizvoda na kojima će biti primenjen novi ION GPU očekuju se do leta uključujući netbook-ove, male desktop računare, “barebones” sisteme, matične ploče i dikretne add-in kartice. Oćekuje se da će Acer Aspire One 532G (10“) i ASUS 1201PN (12“) biti prvi netbook-ovi sa novom ION platformom. Novi all-in-one PC računari pokretani ION-om nove generacije uključivaće ASUS EeeTop 2010PNT i Lenovo C200. Partneri kao što su AOpen, AsRock, Asus, Foxconn, Giada, J&W, Jetway, Pegatron, POV, Shuttle i Zotac, takođe planiraju da uskoro predstave svoje proizvode bazirane na novom ION-u.\nČinjenice o NVIDIA ION grafici nove generacije\n· Ovo je diskretni GPU (grafička procesorska jedinica) sa posebnom memorijom koja se povezuje na Intel Atom Pine Trail CPU preko PCI Express-a.\n· Podržava HD video strimove sa sajtova kao što je YouTube HD i poboljšava gamerske performase na naslovima kao što su World of Warcraft i Spore.\n· Optimus smanjuje potrošnju energije GPU-a kod običnih poslova kao što je pretražiavnje interneta, produžavajući život baterije. Kada je grafici potrebno više „konjskih snaga“ za pokretanje 3D igara, videa ili za korišćenje GPU računarskih aplikacija, Optimus automatski pokreće ION GPU.\n· ION netbook-ovi predstavljaju NVIDIA Optimus tehnologiju, koja automatski dodeljuje izvršavanje poslova NVIDIA ION GPU-u ili integrisanoj grafici.\n· ION će biti dostupan od aprila na Acer Aspire One 532G netbook-u.\n· ION ubrzava sve dužu listu zahtevnih medijskih aplikacija uključujući Muvee Reveal za pravljenje kućnog videa, Badaboom za multimedijalnu konveraciju, Total Media Theater i PowerDVD 9 za gledanje HD videa ili trenutno podizanje standardne definicije videa do skoro HD kvaliteta.\nNovi NVIDIA ION netbook-ovi donose deset puta bržu grafiku was last modified: March 2nd, 2010 by Redakcija\nAcerAOpenAsRockASUSFOXCONNGiadaGPULenovonetbookNVIDIAnVidia IONNVIDIA Optimus


PUKAO: Siledžija Adil prodao samo dve karte za proslavu Nove godine! – Balkan Life\nOtkako je Kurir otkrio da je Maksutović prebio ženu Anu, za njegov nastup u najluđoj noći rezervisane samo dve ulaznice.\nNakon što je pretukao suprugu Anu, ćerku Džeja Ramadanovskog, Adil Maksutović se smučio i publici. Kako Kurir saznaje, otkako je objavljena vest o pevačevom nasilničkom ponašanju, više nijedna karta nije prodata za njegov novogodišnji nastup u jednom beogradskom lokalu.\nNiko ne dolazi po karte\nPozvali smo broj na koji se rezervišu ulaznice za doček Nove godine na tom mestu, a dečko koji se javio potvrdio nam je da je prodaja pre incidenta išla bolje.\n– Juče je zvao neko za dve rezervacije, ali još nije preuzeo karte. Ja i dalje delim letke, pa možda se još neko javi!\nKako bismo proverili naša saznanja da je interesovanje za Adilov nastup rapidno opalo zbog toga što je pretukao ženu, kontaktirali smo i jednog od suvlasnika kluba u kome je Maksutović ugovorio tezgu.\n– Vi snimate ovaj razgovor, zar ne? Pišite šta hoćete jer imate tu vašu novinarsku slobodu – rekao je Nikola.\nGazda kluba ljut\nKada smo objasnili da zovemo kako bismo proverili informaciju, odgovorio je:\n– Ne znam ja da li je opalo interesovanje ili nije! Mi idemo s tim, pa šta bude!\nOnda je iz čista mira povisio ton i počeo da optužuje novinare koji se bave ovom temom i poručio nam da umesto toga pogledamo šta nam se dešava sa državom!\n– Nemate o čemu da pišete pa pišete o Adilu četiri dana! Što ga ne razapnete na Terazijama?! Ljudi nemaju šta da jedu, a vi pišete o njemu! Što o tome ne pišete?!\nOčigledno čovek nije mogao da se kontroliše, pa je počeo da viče na nas jer ni sam ne zna šta mu je činiti u ovakvoj situaciji! Pozvali smo i Adila, ali njegov broj je ostao nedostupan.


Transparentnost Srbija uputila je dopis dnevnom listu Politika povodom vesti objavljene u izdanju od 19. decembra 2017. godine. Prenosimo dopis u celini:\nTrg Politika 1, 11000 Beograd\nV.d. glavnog i odgovornog urednika Žarko Rakić\nZamenik glavnog i odgovornog urednika Petar Mićković\nUrednik deska Marko Albunović\nUrednik političke Bojan Bilbija\nu Vašem listu od 19. decembra 2017. godine objavljen je na 6. stranici tekst pod naslovom "Savet Transparentnost: neosnovani napadi na rad skupštine". Reč je o izjavi g. Marija Spasića, generalnog sekretara organizacije "Saveta za monitoring, ljudska prava i borbu protiv korupcije Transparentnost".\nReč je o organizaciji koja nema, niti je ikada imala veze sa organizacijom Transparentnost Srbija (članicom globalne antikorupcijske mreže Transparensi Internešnel). Organizacija g. Spasića je registrovana pod nazivom koji unosi zabunu zbog sličnosti sa nazivom Saveta za borbu protiv korupcije i naše organizacije u vreme kada je zakon to omogućavao (po aktuelnom Zakonu o udruženjima naziv udruženja ne sme da bude zamenljiv sa nazivom drugog udruženja niti da izaziva zabunu o udruženju, njegovim ciljevima ili u pogledu toga o kakvoj se vrsti pravnog lica radi.registrovati). Proteklih godina u medijima je povremeno g. Spasić predstavljan kao generalni sekretar Transparentnosti, što je izazivalo zabunu, na šta smo im ukazivali, pa mediji koji prenose njegove stavove, poput Informera i Srpskog telegrafa, sada koriste kao skraćeni naziv "Savet za monitoring".\nJasno nam je da je Politika u vesti u kojoj je citirala g. Spasića želela da skrati dugački, eklektički naziv njegove organizacije, ali je upotrebom naziva Savet Transparentnost stvorena zabuna da je reč o organu naše organizacije odnosno da je g. Spasić generalni sekretar organa Transparentnosti Srbija.\nZabuna je utoliko bila veća što se g. Spasić u izjavi koju je Politika objavila izjašnjavao o temi o kojoj je 18. decembra Transparentnost Srbija izdala saopštenje, a koje nije objavljeno u Vašem cenjenom listu. S obzirom na to da je reč o temi kojom se Transparentnost Srbija bavi dugi niz godina (funkcionisanje Narodne skupštine Srbije, njena nadzorna uloga, kao i postupak pripreme, usvajanja i izvršenja budžeta uopšte) kod pojedinih čitalaca stvoren je utisak da je reč o stavu naše organizacije, odnosno nekog organa naše organizacije (Saveta).\nS obzirom na sve navedeno, a radi dobrobiti čitalaca Politike i zaštite ugleda Vašeg lista i naše organizacije, predlažemo da učinite sledeće:\nDa ubuduće, kada prenosite izjave g. Spasića koristite kao skraćeni naziv njegove organizacije isti koji koriste i drugi dnevni listovi, „Savet za monitoring“.\nDa prenesete naše saopštenje koje se odnosi na temu usvajanja budžeta za 2018. godinu odnosno, da obavestite čitaoce na primeren način o tome da organizacija g. Spasića nije u vezi sa našom, shodno navodima iz ovog pisma.


Mladi ljudi u Paracinu\nAutor Tema: Mladi ljudi u Paracinu (Pročitano 4742 puta)\n« poslato: 19-03-2010, 01:43:51 »\nBio sam odsutan neki 15 godina iz Paracina i zanimaju mene neke stvari..\nPrimetio sam da u Paracinu i gradovima manjim od 50 000, da tu ima sve manje i manje omladine. Jel ovo tacno ili se meni cini?\nnesecam se dokle je islo groblje prema Cupriji, ali cini mi se da je groblje dosta vece. Znam da je 15 god proslo, ali posto dosta ljudi ne uplacuju zdravstveno, jeli imiru zbog loseg zdravstva?\nJa se izvinjavam zvuci negativno, samo hocu malo da vidi o cemu se radi. Zahvaljujem lepo.\nОдг: Mladi ljudi u Paracinu\n« Odgovor #1 poslato: 19-03-2010, 10:32:54 »\nSamo u Beogradu ima više omladine a svud ostalo sve manje i manje...\n« Odgovor #2 poslato: 29-03-2010, 01:01:23 »\nTo sam i ja znao i bar cuo za Beograd.\n« Odgovor #3 poslato: 29-03-2010, 07:53:30 »\nBuduci da je prosecna starost Beogradjana oko 40 godina,tesko da se moze govoriti o omladini u tom gradu. Naravno,ima vise nego u ostatku Srbije ali su i Beogradjani mnogoo "ostarili" u poslednjih 30-40 godina. Ovo je zemlja bez omladine i generalno smo stara nacija.\n« Odgovor #4 poslato: 29-03-2010, 21:19:22 »\nCitat: Ivano 19-03-2010, 01:43:51\nNije slučaj samo u Paraćinu, da ima manje omladine, generalno je tako u celoj Srbiji.\nDevedesetih godina je dosta ljudi napustilo Srbiju.\nMortalitet nam je najveći u Evropi, natalitet stagnira.\nSela nestaju, broj poljoprivrednih gazdinstava u Srbiji smanjuje se rapidno, ko zna koliko je seoskih kuća širom Srbije prazno. Mladi koliko god da ih ima manje i bez obzira na stepen školovanosti opredeljuju se za život u većem gradu.\nCitat: groucho 29-03-2010, 07:53:30\nOvo je zemlja bez omladine i generalno smo stara nacija\nDa, ovo je tačno, mr Biljana Spasić, autorka knjige "Zašto Srbi nestaju?", navodi u istoj da će za dve decenije Srbi biti manjina u sopstvenoj državi ukoliko se stopa nataliteta ne poveća, a već za 50 godina preti im potpuni nestanak.\n« Poslednja izmena: 29-03-2010, 21:33:57 od strane opsena »\n« Odgovor #5 poslato: 30-03-2010, 09:52:29 »\nAko je suditi po ovoj fotografiji, Paraćin ne mora mnogo da brine za podmladak.\n« Odgovor #6 poslato: 05-04-2010, 01:38:50 »\nE moj Ivane,gde dotace ovu temu ?\nPa to ti je jedan od NAJVECIH PROBLEMA u zemlji Srbiji,a i u samom Paracinu,Jagodini,a o Cupriji i da ne govorimo.\nU Cupriji samo cujes, ubio ovaj onoga,onaj onoga....\nPrica se i samo PRICA o ,,BELOJ KUGI,, a da se nista radikalno ne preduzima po tom fundamentarnom problemu.\nNovosadski strucnjaci zapoceli sa AKCIONIM PLANOM,a ovi nasi politicari im zatvorise usta !!!\nU kaficima kada malo pazljivo zagledas,vidis za jednim stolovima zenskice,a za drugim muskarcine.Te muskarcine zanele se pricom o fudbalu,politici,vode rekla kazala,a curice doterane i naperlitane,kupile za to vece skupe cigarete i kroz dim ih ,onako,kobajagi,neprimetno posmatraju.Bacaju zenskice varnice,a oni nit govore nit romore.\nA ako neki dasa i primeti da ga je dotakla okom bacena varnica,vec je zamislja kako da je sprovede u ,tako sladak,horizontalni polozaj.\nKada vidis mesovito drustvo,dodje ti milo,pa pomislis IMA NADE ZA NOMADE!!!!\nDa li znas koliko ima devojaka preko 30 godina neudatih,lepih,inteligentnih,doteranih? Razocarale se jadne pokusavajuci sve i svasta,pa na kraju i prestale da izlaze,druge kuckaju po internetu,trece donele NEPOZIVU ODLUKU i PRESELILE SE DA ZIVE I RADE U BEOGRAD ili u neki VECI grad.Neke cure sa fakultetom pokusavale veziu sa automehanicarima,vozacima.Nije im smetalo,samo da je mladic PRAVI MLADIC.Ali nebese tako !Umesto njoj da zasmeta sto nema odgovarajucu skolu spram njena ,ZASMETA NJEMU,i ODE BEZ ZBOGOM.JAD I TUGA !!!!!\nNeke momcine se vade na cinjenicu da nemogu naci NORMALNU osobu,a da i sami neznaju da li je uopste traze i sta je za njih normalnost ? I devojke isto to izjavljuju,a nikako da dodje do spojke.Isto zelje ,a kontakta NEMA.\nIma tu jos dva problema.\n-Jedan je koristoljublje.Narocito kada je u pitanju seoska populacija mladih.Jednostavno tu mu dodje,simbolicno receno\n,,PUMPA NA PUMPU,,ili ,,PARA NA PARU,,...\n-Drugi problem je nezaposlenost,i kako mi rece jedan lep mladic ,,kako da podjem sa devojkom kada nemam novca da joj pice platim,imam kola,a nemam para za benzin,, i tako to u nedogled.\nDrugarice moje sestricine uhvatile prvi ,,VLAK,, i odleprsale u Beograd.I snadjose se,da ne verujes.Sve nasle posao ,mladice,srecne i rascvetane !!! Sada i moja sestricina hvata sledeci ,,VLAK,, i U HA HAJ...SVI ZA BEOGRAD !!!!\nOstatak curica spada u one BAS MLADE CURICE koje se nicemu i ne nadaju osim lepog i ugodnoj jednocasovnog provoda,pa sta im BOG DA ???Ako moze,moze,ako nemoze,nemoze.Idemo dalje....\nMuskarci su jednostavno zatajili.Ili su MAMINI SINOVI,ili u curi TRAZE MAMU !!!!\nPa uzgred da znas da poznajem jednu izuzetno lepu i zgodnu curu,ISTA SNEZANA SAVIC,ima 34 god.fakultetski obrazovana,normalna,ljupka,nije napadna,lepo vaspitana,ide joj od ruke kulinarstvo,-to napisah da bi i za mamu bila dobra-,pa ako poznajes nekog DASU kome odgovara devojke sa ovakvim kvalitetima ,DA IH UPOZNAMO !!\nDA NAM SE DECA RADJAJU,DA NAM NATALITET POBEDI MORTALITET !!!!\nUzgred otvori TEMU- TRAZIM/TRAZIS ili SVE ZA LJUBAV !!! MOZDA I UPALI . STA KAZES NA IDEJU ??????\nIli po principu najnovijih istrazivanja ,da organizujemo po 5 min.razgovora,za zainteresovane,pa ako im se poklope energetska polja i pozele da nastave sa odredjenom osobom i dalju konverzaciju,da im to i omogucimo.\nBIO BI TO PU POGODAK!!!!!!! RAZMISLI !!!!!!!\n« Odgovor #7 poslato: 05-04-2010, 14:23:18 »\nMoram prizati da odavno nisam ovako procitao realan, korektan i detaljan odgovor na stanje. Svaka cast! Ja mislim da se bas moze opaziti taj luft kako bi rekao izmedju mladih cura i onih stariji sto su 30+ i neudate. Jedan moj prijatelj bas iz toga razloga voli izlaziti u Jagodinu hehe.\nCitat: JUSTICE 05-04-2010, 01:38:50\n« Odgovor #8 poslato: 06-04-2010, 16:42:16 »\nCitat: bevana 05-04-2010, 15:17:15\nkao da se kod nas,u Jagodini,nesto razlikuje :(\nMozda je tako kako kazes, ali nisam bio tu duze pa nisam odma zapazio.\n« Odgovor #9 poslato: 30-05-2010, 07:21:43 »\nEvo mene opet. Bicu u Paracinu tokom Juna i Jula celoga na odmoru. Taman malo da kera proteram.


Posle hapšenja u Srbiji, u Hrvatskoj uhapšen šef DDoS servisa Webstresser\nVesti, 26.04.2018, 01:30 AM\nHrvatska policija uhapsila je devetnaestogodišnjeg tinejdžera iz okoline Zagreba koji je bio jedan od četiri administratora kriminalnog internet servisa za DDoS napade, Webstresser.org, i koji je prema pisanju Jutarnjeg lista, upravljao ovim servisom. On je uhapšen u sklopu policijske akcije pod nazivom "Power off".\nOn je sa još trojicom administratora iz Srbije, Velike Britanije i Kanade rukovodio ilegalnim servisom koji je zadavao velike glavobolje vlasnicima web sajtova širom sveta. Ovaj servis nudio je usluge unajmljivanja DDoS sajber napada na web sajtove sa ciljem da se sajt uspori do tačke neupotrebljivosti ili da se obori, i tako korisnici ostanu uskraćeni za online usluge.\nDo aprila ove godine, Webstresser.org je imao više od 136000 registrovanih članova, a servis je odgovoran za četiri miliona napada na razne internet domene širom sveta.\nPosao administratora je bio da daljinski upravljaju povezanim uređajima i usmeravaju veliku količinu internet saobraćaja ka određenom web sajtu ili online platformi.\nKorisnici usluga Webstresser.org bili su iz Holandije, Italije, Španije, Hrvatske, Velike Britanije, Australije, Kanade i Hong Konga.\nProtiv uhapšenog hakera hrvatska policija podnela je krivičnu prijavu zbog osnovane sumnje da je počinio teška krivična dela protiv računarskih sistema, programa i podataka, za koja je zaprećena kazna zatvora od jedne do osam godina.\nIstovremeno, u Srbiji su članovi SBPOK-a, Odeljenja za borbu protiv visokotehnoloških kriminala, u koordinaciji sa Tužilaštvom za visokotehnološki kriminal, uhapsili saradnike hrvatskog hakera, Jovana M. (1999) iz Prokuplja i Vukašina D. (1997) iz Rume, zbog postojanja osnovane sumnje da su bili administratori servisa Webstresser.org.


Pijana Kejt Mos pokušala da uđe u avion bez karte - ShowBiz - Svet - Vesti - Svet Plus\n18:07 30. JUL 2014.\nSeksi zečica: Kejt Mos pozirala za naslovnicu Plejboja!\nŠokirani putnici nisu mogli da poveruju da je svetki top model dozvolila sebi tako nešto i tvrde da se nije obazirala na poglede ljudi, već je uporno vikala i tražila da je puste na let. Posle dužeg razgovora sqa menadžmentom tima "Easy Jet" kompanije, odlučili su da Kejt puste u avion.\n"Videlo se da je jako pijana jer je pričala glasno i nije se obazirala na poglede ljudi oko ssebe. Da sam se ja pojavio tako pijan, nema šanse da bi me pustili u avion, ali ona je Kejt Mos", rekao je jedan od izvora, prenose strani mediji.\nPutnici u avionu počeli su da se šale na račun poznate mankenke, pa su putem društvenih mreža obaveštavali u kakvom stanju se Kejt nalazi: "Upravo na letu s poprilično pijanom Kejt Mos", glasio je jedan od tvitova, dok čelni ljudi avio kompanije nisu želeli da daju nikakav komentar o ovom nemilom događaju.\nFotografije Kejt Mos na aukciji za ..\n4. septembar 2013.. 15:42


Radi se o Lazaru Markoviću i Lazaru Pavloviću kako je klub iz Humske obavestio medije.\nPartizan je tokom prepodneva objavio rezultate novih testova koji je pokazao prisustvo virusa kod još dva igrača.\n- Posle testiranja PCR metodom na virus SARS-CoV-2, FK Partizan objavljuje da su rezultati testa pokazali da imamo još dva pozitivna igrača, Lazara Markovića i Lazara Pavlovića. Medincinska služba FK Partizan će i u narednim danima,kao i do sada,raditi nova testiranja i sprovoditi sve epidemološke mere - rečeno je iz Partizana.\nOvo je sada već ozbiljan problem za Aleksandra Stanojevića koji će sutra u Subotici voditi ekipu na jednom od derbi utakmica kola Superlige.\nSem na pomenute igrače, trener crno-belih neće moći da računa ni na Baebeka koji je teže povređen.


eKapija | Banatski kalvados osvaja Srbiju - Sa porodičnog imanja u Crepaji stiže konjak od jabuka\nIzvor: Dnevnik | Nedelja, 17.01.2021.| 14:14\nBanatski kalvados osvaja Srbiju - Sa porodičnog imanja u Crepaji stiže konjak od jabuka\nRakija jabukovača na širokom tržištu ljubitelja žestine slovi za najjeftiniju, ali Petar Margan iz Pančeva i njegovi sinovi, koji pored trgovanja auto delovima održavaju i unapređuju porodično imanje u Crepaji, tako što obrađuju stotinak hektara oranice i sa plantaže jabuka i iz sopstvene pecare, finalni proizvod im je Banatski kalvados, koji nije obična jabukovača nego višestruko vrednije plemenito piće.\nPoređenja radi, litar obične jabukovača iz kućne radinosti prodaje se za 400 dinara, a boca Banatskog kalvadosa od 0,7 litara staje 2.400 dinara! Međutim, i uloženi trud Petra Margana i sinova, da se proizvede i upakuje Banatski kalvados znatno je veći, a Marganovi smatraju da se vredi više potruditi, da bi se uloženo bolje valorizovalo.\nPetar priča da je u Crepaji završio četiri razreda osmoljetke, kada su se preselili u Pančevo, jer se bavio prodajom auto delova, što je i njemu primarna profesija nasleđena od oca, ali nije zapostavljeno porodično gazdinstvo u Crepaji, gde su Marganovi pustili korene doseljavanjem iz sela Prkos, nadomak Temišvara. Pošto Pančevo i Crepaju razdvaja samo 17 kilometara, porodica Margan dosta vremena provodi na porodičnom gruntu u Crepaji.\n- Bavljenje auto delovima je nastavak očevog posla, a ljubav prema poljoprivredi sam nasledio od dede, pošto sam kao dete živeo na selu, tako da smo porodično spojili dve ljubavi. Crepaja je paorski kraj tako da su se svi moji prerci oduvek bavili poljoprivredom. Na stotinak hektara se bavimo ratarstvom, uglavnom sejemo kukuruz i pšenicu. Ima i u ratarstvu novaca, ali smo uvideli da je voćarstvo profitabilnija grana pa smo kupili zasad jabuka površine dva hektara - saznajemo od Petra Margana.\nDvojica mlađih sinova Strahinja i Uroš više se bave voćarstvom i porodičnim brendom Banatski kalvados, najstariji Petrov sin Lazar se uz oca bavi auto delovima...\nZa razliku od klasičnog ratarenja gde se zahvaljujući mehanizaciji poslovi lakše obave, u voćartsvu i destileriji ima mnogo više posla, ali je bolja zarada, ukazuje naš sagovornik.\nKada su, kako dodaje, 2008. godine kupili stari zasad jabuka one su nekako bile najtraženije na tržištu, a planiraju da ga prošire na još pet hektara, da zaokruže planove, jer su sa ovih dva hektara mali voćari, pa procenjuju da je zasad na sedam hektara taman po njihovoj meri.\nVećinu poslova na porodičnom imanju Marganovi sami postižu, ali i angažovanje sezonske radne snage kada je najviše posla, jer se bez toga ne može. Porodični brend Banatski kalvados, prevedeno naški je ustvari konjak od jabuka, koji potiče iz francuske regije Normandija.\n- Kvalitet našeg Banatskog kalvadosa je već prepoznatljiv na brojnim domaćim takmičenjima i sajmovima, takođe i u međunarodnoj konkurenciji. Šampionske pehare, zlatne i srebrne medalje osvajali smo u Pragu, Bratislavi, Ljubljani, Zagrebu, Novom Sadu, Beogradu, Senti, kao i na više takmičenja u Mađarskoj i Slovačkoj. Kalvados se sprema ceđenjem jabuka i spravljanjem vina, pa potom destilacijom na tradicionalan način dobijamo destilat od jabuka. Dobijamo ga od četiri sorte jabuka, a mešavina već zavisi od godine do godine. Najbolje je ako smo u mogućnosti da spojimo ođednom sve četiri sorte, ali ukoliko to nije izvodljivo destilate pravimo posebno od svake sorte pa se oni kupažiraju i odležavaju. Na raspolaganju su nam sorte greni smit, ajdared, zlatni i crveni delišes, a imamo i manje količine jedne letnje sorte, koja je naš adut i dodatno daje notu našoj maloj tajni u spravljanju Banatskog kalvadosa. U našoj destileriji obavezno radimo duplu destilaciju, pošto je prepek bitan da bi se dobio dobar destilat koji potom najmanje tri godine odležava u hrastovim barik buradima, tako da je najmlađi Banatski kalvados koji ide u prodaju od tri godine - objašnjava Petar Margan.\nZa razliku od obične jabukovače koja je na domaćem tržištu dosta degradirana, Banatski kalvados je za naše prilike skupo piće, a Marganovi uveravaju da ustvari ne mogu ni da ga naplate koliko stvarno vredi, s obzirom da su se posvetili samo tom proizvodu.\n- Ulažemo puno truda i ljubavi, jurimo i malo i "krademo" znanje i iskustvo. Mnogo nam je u ovladavanju tehnologijom pomogao Đura Marjonc koji je tri decenije u Crepaji mobilnom pecarom pekao rakiju od kuće do kuće u selu. Pored Đurine prakse i iskustva, sa stručne strane dragoceni su nam saveti profesora dr Ninoslava Nikićevića sa Poljoprivrednog fakulteta u Beogradu, kaže Petar koji je ekspert u ovoj naučnoj oblasti.\nBanatski kalvados krči put na probirljivom tržištu, ali Petar ukazuje da je taj put prilično težak. Podrška je najpre dobijena u lokalima u Pančevu, a Banatski kalvados se dobro pozicionirao u Beogradu, počev od Stare Hercegovinedo Dva jelena i drugih poznatih kafana u našoj prestonici. Degustira se u po dva-tri lokala u Zrenjaninu i Novom Sadu, ima ga i u maloprodaji u prodavnicama u Pančevu i Beogradu, a stiže uskoro u Novi Sad, Kulu i još neke varoši…\n- Nije do sada bilo posebno podsticaja za proizvođače rakije u malim destilerijama, ali bi nam neki vid podrške dobro došao u daljem razvoju. Mogli da proširimo kapacitet, prostor za sudove i odležavanje, jer imamo potrebe i planova za ulaganja, pa čekamo raspisivanje konkursa da bi obezbedili neophodna sredstva. Kod nas u porodici su takve okolnosti da se poljoprivredno gazdinstvo, sa voćarstvom i destilerijom naslanja na delatnost prodaje auto delova. Taj spoj doprinosi da se delatnosti kojim se bavimo dopunjuju. U zavisnosti od prilika, pretačemo iz jednog u drugi biznis, ali nikako da se poklopi da dobro bude u oba, da bar obe boce budu polupune. U prošloj godini u poljoprivredi je bilo solidno, bilo je solidnih prinosa u ratarenju, jer pšenice smo imali oko četiri tone i kukuruza preko sedam tona po jutru. Jabuke nam rađaju 55 do 75 tona po hektaru, jesenas smo ubrali oko 70 tona, a i cena je bila povoljna za stare sorte koje imamo - sumira učinak Petar Margan.\nkonjak od jabuke


Povracaj poreza - Page 3 - Stari kontinent - Klub putnika\nIsplaćuju u Raiffeisen banci, potvrđeno danas GlobalBlue\nU Nišu se to radi u Obrenovićevoj 35, preko puta Kalče. Samo jedna žena to radi, tako da najbolje pozovite telefonom da vidite kada radi, a tamo recite obezbeđenju zašto ste došli\nNaravno, računaju najniži kurs (danas 112.6 din/€) i uzimaju proviziju (300 din, moguće da je fiksna), meni su za 10€ isplatili 826 din.\nRok varira od zemlje do zemlje, za Nemačku je 4 godine. (I meni je čudno.)\n@hekata Ako je na GlobalBlue obrascu, sigurno može u Raiffeisen banci.\nHekata, a jesu joj rekli to da nece dobiti novac u Decathlonu ili na granici?\nMoze biti da samo oni malo gundjaju, jer uvek carinici to rade kao da se licno od njihove plate vraca taj porez...\nRekli su joj da mora da se vrati u Dechatlon sa overenim racunom na granici u roku od 3 meseca i da ne mogu da joj vrate kes u prodavnici nego da mora da ima devizni racun, sto je ona i uradila i otvorila je u banci devizni racun , (ovde je bilo peripetija, jer kao u bankama kazu "ne mogu leje da se prime jer jer nisu kovertibilne"....a kad trosis sa kartice u Rumuniji onda jesu....i, da skratim pricu, jedino joj je uspelo u Intezi gde je besplatno otvorila devizni racun i odstampali su joj instrukcije za uplatu iz ionostranstva na engleskom) i na kraju od ocekivanih 90 eura, posle svih konverzija i naknada doobila je svega 52 eura...posle tri nedelje\nMnogo radnji odbija u startu povracaj novca od sume racuna. Minimum je 120 eura.\nU Turskoj je procedura ne daj boze, pa ne znam ni ima li svrhe (bar na drumskom prelazu)\nIma li neko da mi HITNO pomogne proverenim savetom,\nNaime kupio sam neke delove za komp u Berlinu u Nemackoj. Zna li neko koliki je vremenski ROK za povracaj poreza iz nemacke. Tj posto meni u ponedeljak istice 3 meseca od kako sam kupio tu robu, da li je bitno samo da u roku od 3 meseca udarim pecat na racun na granici ili u roku od 3 meseca moram da dostavim taj overeni racun radnji u berlinu iz koje sam kupio robu?\n*******!!!!!! HITNO !!!!!*******\nTu piše da imaš 3 meseca da izneseš robu.\nImaj u vidu da pečat na formular možeš da dobiješ samo za robu koju si kupio tokom te posete, a ne neke prethodne.\nZna li neko da li imam pravo na povracaj poreza na tehniku ako sam privremeni rezident Holandije? Dakle ovde sam dobio ugovor na godinu dana za pocetak i boravisna dozvola mi je izdata na godinu dana pa me interesuje da li imam pravo na povracaj poreza jer cu naravno ponekad putovati nazad za Srbiju. Dakle nisam drzavljanin, samo privremeni boravak.\nJel moguce dobiti povracaj u kesu na Fumicinu?\nPovracaj PDV iz Rumunije???\nRaiffaisen ne radi....upravo saznala....kako onda, da li neko zna?\nPretpostavljam da mi ostaje varijanta-obrazac u radnji, potrosenih 160eura i vise, racuni, pa overa na granici, pa sve te papire odavde da saljem postom u radnju gde sam kupila i kopirane iste dokumente mejlom....bar sam tako radila kada su ostale zemlje-zapadne eu bile u pitanju...\nGlobal blue ne otkupljuje obrazce iz Rumunije, upravo mail dobila....\_\nDa li neko drugi ima neke druge informacije?


Početna Regija Istočno Sarajevo Povrijeđena dva lica\nISTOČNO SARAJEVO – Dvije osobe, koje su teže povrijeđene u saobraćajnoj nezgodi u Istočnom Novom Sarajevu, zadržane su na liječenju u Bolnici Istočno Sarajevo. Muškarac čiji su inicijali M.T, koji je upravljao motociklom, zadobio je prelom butne kosti i kontuziju grudnog koša, a njegov suvozač S.T. prelom podlaktične kosti i rasjekotinu brade.\nUviđajem je utvrđeno da se nezgoda dogodila sinoć kada je muškarac čiji su inicijali B.V, koji je upravljao automobilom „pasat“, oduzeo pravo prvenstva prolaza vozaču motocikla, saopšteno je iz Centra javne bezbjednosti Istočno Sarajevo.\nU noći između ponedjeljka i utorka razbijeno je prozorsko staklo na objektu osnovne škole u Sokocu i ukradeno 26 laptopa iz jedne od učionica.\nIzvršen je uviđaj, a u toku je rad na rasvjetljavanju krivičnog djela i identifikovanju izvršilaca.\nPolicijskoj stanici Čajniče juče je prijavljeno da je na putu prema mjestu Jovanovići, opština Čajniče, bespravno posječeno šest trupaca jele i smrče.\nUviđajem je konstatovano da je ukupna količina posječenih trupaca 5,72 metra kubna, a u toku je rasvjetljavanje ovog krivičnog djela.\nPrethodni članakU Sjetlini osobe afroazijskog porijekla bez putnih isprava\nNaredni članakRaspisan konkurs za upis brucoša


Nov sistem naplate parkiranja na parkingu “Prevlaka” već daje rezultate - RTV Santos\nNakon najavljivanih investiranja Javnog komunalnog preduzeća “Pijace i parkinzi” u modernizaciju posebnih parkirališta u gradu Zrenjaninu, na parkingu “Prevlaka” počeo je da funkcioniše nov sistem naplate parkiranja.\nU njega je uloženo 3,8 miliona dinara, a sredstva su, uz angažovanje gradonačelnika Zrenjanina Sima Salapure, obezbeđena iz gradskog budžeta. Instalirani sistem karakteriše beskontaktni ulaz, a za pretplatnike i beskontaktni izlaz s parkinga njihovim vozilima. Izlazni punkt sada je podeljen na dve saobraćajne trake – jedna je namenjena vozačima koji plaćaju parkiranje kao i do sada, kod inkasanta, a druga vozačima pretplatnicima, vlasnicima ENP kartica.\nPrethodnoOsnovci i srednjoškolci u Vojvodini danas završavaju prvo polugodište\nSledećePorodično prazničo uživanje u Narodnom muzeju Zrenjanin


Prijavite se za UPSHIFT radionicu i doprinesite pozitivnim promenama u svom okruženju\nZa 16 izabranih timova sa teritorije Jugoistočne Srbije sa najboljim idejama organizujemo dvodnevnu onlajn radionicu 18. i 19. jula 2020. godine. Timovi će raditi sa mentorima, sticati nove veštine i znanja da dođu do\n– mislite da kritičko razmišljanje i razvoj drugih veština kod mladih kao i uključivanje u društveno-korisne inicijative\ndoprinosi samostalnosti i zapošljivosti,\n– primećujete da uloga mladih može da bude zastupljenija kad govorimo o održivom razvoju, zaštiti životne sredine i\n– verujete da je važno povezivati i razmenjivati ideje mladih iz različitih društvenih grupa te rad na zajedničkom kreiranju kulturnih i umetničkih sadržaja koji promovišu društvenu slogu.\nOsmislite ideju za unapređenje okruženja, okupite tim koji broji 3-5 članova i prijavite se preko linka do 03. jula 2020. godine! Ohrabrujemo mlade, koji nisu imali prilike da učestvuju u ovakvim aktivnostima, da se prijave i obezbedićemo uslove za to. Jedan od glavnih ciljeva projekta je inkluzija mladih iz osetljivih grupa i onih kojima su ovakve prilike teže dostupne, tako da posebno ohrabrujemo i pozivamo mlade koji pripadaju raseljenim licima, licima sa invaliditetom ili ugroženim grupama da se prijave za učešće.\ndijalog za budućnost konkurs radionica upshift


Kako bi se dodatno promicala sigurnost na cestama, zastupnici također inzistiraju na nultoj toleranciji vožnje pod utjecajem alkohola, ističući kako je alkohol bio prisutan u oko 25% svih smrtnih slučajeva na cestama\nU rezoluciji Evropskog parlamenta o sigurnosti na cestama EU, prihvaćenoj u srijedu sa 615 glasova za, 24 suzdržana i 48 protiv, napominje se kako godišnje u Uniji u prometu život izgubi oko 22.700 ljudi, a oko 120.000 zadobije teške povrede.\nNapredak u smanjivanju stope smrtnosti u EU u posljednjih godina stagnira te Unija nije ispunila svoj cilj da se u periodu od 2010. do 2020. broj smrtnih slučajeva na cestama prepolovi (stopa smrti na cestama pala je za 36%), napominje se, piše Index.hr.\nPrema podacima Evropske komisije, Švedska i dalje ima najsigurnije ceste (18 smrtnih slučajeva na milion stanovnika), a Rumunija je na začelju te je u 2020. zabilježila 85 smrti u prometu na milion ljudi. U Hrvatskoj je u 2020. na milion stanovnika bilo 58 poginulih, a prosjek u EU je 42.\nZastupnici zagovaraju veća ulaganja u infrastrukturu koja će omogućiti cestovnu sigurnost i smatraju da se treba fokusirati na zone s najvišim brojem saobraćajnih nesreća. Pozivaju države članice da uspostave nacionalne fondove za cestovnu sigurnost u okviru kojih će se novac od naplaćenih kazni usmjeriti u projekte cestovne sigurnosti.\nZa pravilnu provedbu sljedećih koraka u politici EU o sigurnosti na cestama, europarlamentarci pozivaju Komisiju da ustanovi evropsku agenciju za cestovni promet kako bi se podupirao održivi, sigurni i pametni cestovni prijevoz.\nIzvjestiteljica Evropskog parlamenta Elena Kountoura (Ljevica, Grčka) je istaknula: “Evropljani predugo imaju neprihvatljivo visoki broj poginulih na cestama. Ako se Komisija i države članice obvežu unaprijediti cestovnu sigurnost te uz snažnu političku volju i primjereno finansiranje, realno je težiti tome da se broj smrtnih slučajeva na cestama prepolovi do 2030. godine. Već znamo što su uzroci smrtnosti u prometu. Stoga pozivamo Komisiju i vlade država članica da primjene posebne mjere za potporu naporima spašavanja života. Primjerice, uvođenje ograničenje brzine, posebno automatske primjene limita od 30 km/h u gradovima, ubrzani prelazak na druge načina javnog prijevoza te uspostava nove Evropske agencije za cestovni promet”.\nNova saobraćajna pravila u Njemačkoj, kazne će biti mnogo veće\nNovi zakon primjenjivat će se od 9. novembra


Aksa katalog - Sve što deca žele! | katalozi.idealno.rs\nAksa katalog - Sve što deca žele!\nod 01.06.2019 do 31.07.2019\nNajpre u novom katalogu Aksa katalog - Sve što deca žele! potraži željeni proizvod, a onda pažljivo proveri njegov tačan naziv i sve navedene karakteristike, da bi se uverio/la da je stvarno pravi za tebe. U letku su navedene cene i svi ostali podaci, koji su ti potrebni da doneseš odluku o kupovini – između ostalog, slike akcijskih proizvoda, da bi se lakše predstavilo kako željeni proizvod izgleda uživo. Pri listanju letaka proveri posebne akcijske ponude, koje navodi prodavac, ne propusti ni akcijske kupone, koji omogućavaju dodatne uštede i prednosti koje su za tebe pripremili tvoji omiljeni prodavci. Obavezno proveri i vreme trajanja akcijske ponude i sniženih cena iz kataloga, da ne propustiš brojne pogodnosti. Pomoću najnovijih kataloga brzo pregledaj među najboljim vrućim proizvodima u tom trenutku i među prvima iskoristi povoljne ponude i snižene cene.


Mercure Florianopolis Convention Hotel Lagoa, hotel Браѕил. Ograničeno trajanje ponude!\n> South America > Браѕил > Estado de Santa Catarina > Lagoa > Mercure Florianopolis Convention Hotel >\nItacorubi, 88034000 Lagoa, [Estado de Santa Catarina] Браѕил\nProverite cene i raspoloživost za Mercure Florianopolis Convention Hotel:\nMercure Florianopolis Convention Hotel - Opis\nStil hotela MercureNastavak Florianopolis Convention Hotel je Klasičan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Sobe za nepušače, Perionica, Klimatizovano. Na 10 minuta kolima udaljenosti od centra, ovaj hotel u ulici Itacorubi sa pozicijom severozapad za grad Lagoa, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Pripada hotelskom lancu MERCURE.Uživajte u pogodnostima koje ovaj hotel pruža, kao što je na primer sauna. Još korisnih informacija:U ovom hotelu biće Vam na raspolaganju parking služba (valet parking).\nMercure Florianopolis Convention Hotel tip(ovi): KlasiÄan ,PorodiÄan ,Povoljan ,Luksuzan ,Biznis-hotel\nMercure Florianopolis Convention Hotel sadržaji i usluge\nParking , Parking sluÅ¾ba (Valet Parking)(Pronađite hotel sa Parking za Lagoa)\nNalazi se u ulici Avenida Max Schramm 3888, pozicija mu je severozapad za grad Florianopolis, a od centra je udaljen samo 10 minuta kolima.U hotelu Dimas Park Hotel pronaći ćete sve usluge, a posebno\nNalazi se u ulici Rodovia João Paulo, 2285, pozicija mu je severoistok za grad Florianopolis, a od centra je udaljen samo 12 minuta kolima.Stil ovog hotela kategorije četiri zvezdice je Luksuzan za gr


Arhiva najvažnijih sportskih vesti za 17.06.2015. - Sportske.net\nArhiva: sreda 17-06-2015\nBirmingem - Jelena u osmini finala\nTeniserka Srbije Jelena Janković plasirala se danas u osminu finala turnira u Birmingemu.\nŠta kažete na Arsenalov gostujući dres?\nLondonski klub je pre nekoliko dana predstavio svoju pvu garnituru, u medijima se već pojavljuju slike gostujuće verzije.\nDule sumnja na lažiranje: ''Jović pogođen? Kako? Gde je snimak?''\nNovi momenti u ''slučaju Jović''. Izneo ih je na današnjoj konferenciji za novinare trener Partizana Duško Vujošević, koji sumnja da se možda radilo i o ''lažiranom napadu''!\nLoše vesti za Srbiju - Gasol IGRA!\nSjajni Španac je prelomio...\nSrbijo, prvi put čekamo fudbalere na balkonu!\nBalkon je spreman, prvi put ćemo na njemu videti naše fudbalere! One koji su to apsolutno zaslužili!\nSvi su oduševljeni ''Orlićima'' - Zvezda, Partizan, košarkaši, teniseri...\nI pored svojih današnjih obaveza, brojni srpski sportisti su, naravno, jutros izdvojili vreme da isprate polufinale Svetskog prvenstva na Novom Zelandu i pobedu Srbije nad malijem od 2-1. Brojne čestitke na Tviteru...\n''Orlići'' - Ovako se slavilo posle plasmana u finale!\nEuforija traje! Posle još jedne dramatične utakmice, srpski reprezentativci danas slave zasluženi plasman u finale Svetskog U20 prvenstva.\nPOBEDA U SLIKAMA: Srpski put do finala\nKažu da jedna slika vredi hiljadu reči.\n''Fudbalska groznica'' ponovo trese Srbiju - HEROJI NACIJE!\nMaestralni ''Orlići'' su nam i jutros priredili nezaboravan fudbalski užitak i što je još važnije, ostvarili su rezultat u koji mnogi u Srbiji nisu mogli ni da zamisle pred početak takmičenja.\nŽile majstore, da ti se ova prečka vrati u finalu!\nPostigao je jedan, mogao je i drugi gol, neka se sačuva za finale!\nAca je opet blistao...\nPopularni srpski komentator je još jednom zablistao u zanosu.\nKešelj oblači dres Portlanda!\nSrpski košarkaš će se tokom leta oprobati preko bare, u nadi da će uspeti da se dokaže NBA timu.\nNovak Đoković svim srcem uz ''Orliće''!\nNaši reprezentativci oduševili su sve ljubitelje sporta u Srbiji, a njihove igre nisu ostavile ravnodušnim ni takvog šampiona, poput Novaka Đokovića.


U Prihvatnom centru u Preševu smešteno oko 120 izbeglica\nBeta\t 10. juna 2016. 15:35\nSekretar Crvenog krsta u Preševu Ahmet Haljimi izjavio je danas da se u Prihvatnom centru u Preševu trenutno nalazi oko 120 izbeglica sa Bliskog istoka, medju kojima ima i onih koji su u centru smešteni više od mesec dana.\nHaljimi je za agenciju Beta rekao da Crveni krst u toku dana podeli do 120 besplatnih obroka, ali da se dešava da broj besplatnih obroka bude i daleko manji.\n“Mi nemamo tačnu evidenciju koliko se izbeglica nalazi u Prihvatnom centru u Preševu, već to procenjujemo na osnovu broja podeljenih besplatnih obroka u toku dana. U poslednjih nekoliko nedelja dnevno smo delili od 70, 80 do 120 besplatnih obroka. Medju izbeglicama ima i onih koji su u Prihvatnom centru smešteni duže vreme”, kazao je Haljimi.\nOn je rekao da Prihvatni centar za izbeglice sa Bliskog istoka u Preševu ima odlične uslove za smeštaj ljudi i na duže vreme, kao i da je po opremljenosti verovatno jedan od najboljih prihvatnih centara za izbeglice u Evropi.\n“Prihvatni centar ispunjava sve uslove za smeštaj izbeglica. Medju izbeglicama koje se u centru nalaze ima i porodica sa malom decom. Crveni krst ne prati situaciju ko se koliko zadržava, niti da li je neko od izbeglica zatražio azil u Srbiji, te podatke ima MUP koji ima svoj punkt za registraciju izbeglica u Prihvatnom centru”, rekao je Haljimi.\nHaljimi je naveo da Crveni krst ima dovoljno namirnica za pripremanje besplatnih obroka, kao i da namirnice obezbedjuje Ministarstvo za rad, zapošljavanje i socijalnu politiku.\nPrihvatni centar za izbeglice sa Bliskog istoka otvoren je u krugu bivše fabrike duvana u Preševu, čije su prostorije renovirane za smeštaj većeg broja ljudi u julu prošle godine, a u krugu Prihvatnog centra rasporedjene su i kućice-kontejneri takodje namenjene za smeštaj izbeglica.


OSM Televizija - Konkurs za Jahorina film festival\n- Jahorina film festival zamišljen je i kao mjesto susreta velikana savremenog filma, mladih filmskih stvaralaca i studenata režije koji učestvuju u takmičarskom dijelu sa filmovima dokumentarnog i kratkog metra, i afirmisanih svjetskih reditelja i glumaca čiji se filmovi prikazuju van takmičarske konkurencije - ističe Despić.\nPosebnu draž Festivalu, kako kaže, daje to što on predstavlja i susret kultura Istoka i Zapada, različitih škola filma.\nDespić je naglasio da je cilj Festivala da promoviše inovativne umjetnike i umjetničke produkcije, koji svojim izrazom pomjeraju granice u filmskoj umjetnosti, kao i da promoviše princip permanentnog eksperimenta u umjetničkim procesima i praksama.\n- Ove godine očekujemo predstavnike oko 20 zemalja sa više od 60 filmova. Autori će se takmičiti u tri festivalske kategorije: dokumentarni, animirani i kratki igrani film - rekao je Despić.\nU takmičarskom programu 11. Jahorina film festivala biće dodijeljene nagrade Zlatni javor za dokumentarni film, kratki igrani film, studentski film, eksperimentalni film, animirani film, ekološki film, turistički film i dokumentarni TV film.\nNagrade će biti dodijeljene i za najbolji evropski film, regionalni film, film iz BiH, za Drugačiji pogled /Filmovi sa neobičnim umjetničkim pristupom/, za najbolju žensku i mušku ulogu, dok će najboljem filmu Jahorina film festivala 2017 stručni žiri dodijeliti nagradu Gran-pri tog festivala.\nDespić navodi da će van konkurencije biti predstavljane najnovija produkcija iz cijelog svijeta, uključujući nagrađivane filmove na velikim festivalima pod nazivom Horizonti, kao i Sjećanje, posvećeno umjetnicima i događajima koji su obilježili jednu epohu.\nOn je istakao da je, zbog veoma cijenjenog programskog sadržaja i jedinstvene atmosfere, Jahorina film festival postao ključni događaj za distributere festivalskih programa, novinare i filmske stvaraoce.\n- U pratećem programu biće realizovane kreativne radionice, okrugli stolovi, te za učesnike i bogat kulturno-umjetnički program. Poseban dio projekta je i Jahorinska filmska radionica koja će ove godine biti održana peti put. I ove godine je sastav festivalskog žirija među najjačim u regionu tako da je to već postala tradicija - naglašava Despić.\nOn je rekao da je Festival otvoren za javnost, a poznat je po tome što, zahvaljujući činjenici da se filmovi prikazuju i na Televiziji OSM kada i u projekcionim salama, ima najveći broj gledalaca od svih festivala u regionu. Ulaz u projekcione sale je slobodan.\nJoš iz iste kategorije: « U četvrtak konstitutivna sjednica Odlični uslovi za skijanje, niže cijene ski-pasa »


Vučić o Kosovu: Ako ponuda bude ono što nazirem, odgovor će biti "ne"\nPredsednik Srbije Aleksandar Vučić rekao je danas da ne zna šta bi mogle biti ponude za rešenje pitanja Kosova i Metohije, dodajući da nazire šta bi moglo da bude i da će, ako to bude tako, njegov odgovor biti "ne".\nUpitan da li je dobijao ponude, kao što je razmena teritorija, tačnije 17 srpskih sela na severu Kosova za Preševo, Meveđu i Bujanovac, rekao je da ponudu takve vrste nije dobio.\nKaže i da je juče na sastanku Kvinte pitao da mu kažu šta to vide kao suštinsko rešenje, "osim razne priče koje se prodaju novinama" ali, kaže, nije dobio odgovor.\n- Ne znam šta je to što bi mogli da ponude. Nazirem šta bi moglo da bude a, ako to bude onda, će odgovor biti ne - naglasio je on.\n"NEĆEMO DOZVOLITI KIDANJE TKIVA SRPSKOG NARODA" Patrijarh: Cilj Đukanovića je da se protera srpski narod, Vučić: Razumeli smo stav SPC (VIDEO)\n- Kada pogledate Medveđu možete samo da se nasmejete. Tamo živi oko 6,5 odsto Albanaca. Ne razumem. Pod kakvim sporom su Bujanovac i Preševo? Nisam primetio da jesu. U Bujanovcu živi 42 odsto Srba. Ne razumem o čemu se radi. Kakvih 17 sela? Mi imamo četiri opštine na severu: Leposavić, Zubin Potok, Zvečan I Kosovsku Mitrovicu. Imamo još sest priznatih većinskih opština, u koje nisu uračunati Prilužje, Plemetine i Babin Most - objasnio je on, rekavši da ne misli da je to rešenje.\nKazao je da "onima sa Zapada koji su vodili kampanju protiv kompromisnog rešenja, a čije se navodno kompromisno rešenje zasniva na tome da Srbija prizna Kosovo, a potom nekada nešto dobije", poručio je da to "okače mačku o rep".\n- Jel suština da svakim danom govorite da Srbija ne može teritorialno ništa da dobije? Da analiziramo ko šta dobija i gubi. Vi ste protivpravno prostupili priznajući Kosovo. Nema problema, nema promene granica, mi imamo svoje ustanovljene granice i Rezoluciju UN 1244. Pa da vidim šta ćete da radite - poručo je Vučić.\nKaže da je slušao različite priče kroz medije, a ovako nešto o razmeni sela nije čuo, i zato se nije time bavio, ali je dodao da ga zanima koja su to sela.\n- Ne, nisam imao ponude takve vrste. Ja sam predsednik Srbije, poštujem posao i proizvođača i prodavaca na pijaci, ali ja sam pedsednik Srbije... Nisam video takvu ponudu. Spreman sam sve da čujem. Nisam to ni pročitao - dodao je on.\n- Nije Srbija ni blizu ista država, kakva je bila pred 10 ili 20 godina. Srbija je danas za naše želje i dalje ne onoliko snažna koliko bismo želeli, ali mnogostruko snažnija nego 1999., 2000., 2006., 2008., 2010... Naše je samo da na pametan način vodimo politiku, čuvamo mir, guramo ekonomiju da bude što uspešnija. Da se u tome takmičimo sa ostalima i da budemo u tome ispred ostalih - zaključio je on.\nMnogi bi da "istrguju" sa velikima, na račun Srbije\n- Ako napravite bilo kakav disbalans u tome, napravićete problem - upozorio je predsednik Srbije.\nDodao je da dobro razume kako velike sile koriste male zemlje oko Srbije, da u njihovo ime i za njihov račun obavljaju deo posla, kritikujući i napadajući Srbiju što, kaže, nije slučaj od juče.\nHARADINAJ KRITIKUJE BORELJA "Ćutanje o promeni granica unosi nesigurnost"\nZato se, ističe, i zalaže za inicijativu bliže saradnje balkanskih naroda, "kako bismo prestali da zavisimo od bilo koga spolja, već da sami donosimo svoje odluke, i to ne samo oni koji su živeli u SFRJ, nego i narodi iz okruženja: Bugarske, Rumunije pa i Mađarske".\n- Mnogo je važno da u svetu razumeju da sve što se postiže na Zapadnom Balkanu mora da bude plod kompromisa, da niko ne sme da "pobedi". Pobeda sme da postoji samo u ekonomiji, u napretku neke zemlje, u visini BDP-a, ne u teritorijama i proterivanju drugog naroda - poručio je predsednik Srbije.\nKako kaže, zabrinut je zbog želja da se na račun Srbije mnogi dočepaju milosti moćnijih zemalja, ne bi li nešto iskamčili za sebe.\n- Ali, mislim da to ne ide - rekao je Vučić.\nOn je poručio da će Srbija brže napredovati u ekonomiji što, kaže, ne može da se zaustavi, te da Srbija neće u sukobe i ratove, već neki drugi ne mogu da izađu iz 90-ih godina, ne shvatajući da se stvari menjaju.\n- Naše je mir, da guramo ekonomiju, da se borimo za investicije, da ulažemo što više da naši ljudi žive što bolje. Izdržaćemo političke pritiske, da izvučemo najbolje za zemlju - podvukao je Vučić.\nNa pitanje kako bi Srbija prošla da je utamničila velikodostojnika bilo koje verske zajednice, Vučić je rekao da neki drugi mogu da hapse crkvene velikodostojnike i nikada nema posledica, "a da smo mi to uradili posledice bi bile stravične".\nKo hoće na izbore, neka izađe, ko neće ne mora\nVučić je rekao i da, ko hoće da izađe ne izbore neka izađe, a ko neće ne mora, istakavši da svaki građanin ima pravo na izbor.\n- To je kod nas ostavljeno na volju svakom čoveku. I da budem iskren uopšte me ne zanima - kazao je Vučić.\nIzvestilac Evropskog parlamenta za Srbiju Vladimir Bilčik izjavio je povodom predstojećih parlamentarnih izbora u Srbiji da su bitne tri stvari: da ljudi koji treba da daju svoj glas budu zaštićeni s obzirom na situaciju s pandemijom, da se obezbede fer uslovi i dostupnost medija svim akterima izbora, te da na izborima učestvuju sve relevantne političke partije.\nSavez za Srbiju je osmislio bojkot kampanju i oformio "bojkot štab", kazao je predsednik Dveri i jedan od lidera tog saveza Boško Obradović.\n"POSTOJI BOJAZAN NARODA" Vučić o razgovoru sa Milom Đukanovićem: Mogu da sednem sa svakim, ali teško da bismo razumeli stavove jadan drugog\n- Mogu da sednam sa svakim, ali teško da bismo razumeli stavove i pozicije jedan drugog - odgovorio je predsednik Srbije Aleksandar Vučić na pitanje novinara da li može da sedne za sto sa predsednikom Crne Gore Milom Đukanovićem i razgovara sa njim o aktuelnim dešavanjima oko crkve i protestima u toj zemlji.\nKurti i Zaev o pandemiji i dijalogu Beograda i Prištine\nOdlazeći kosovski premijer Aljbin Kurti razgovarao je danas telefonom s predsednikom Socijaldemokratske unije Severne Makedonije Zoranom Zaevim o upravljanju pandemijom korona virusa i o dijalogu Beograda i Prištine.


Dr Nele Karajlić: Kako može jedna trećina rođenih Sarajlija da budu agresori na svoj grad? | Frontal\nJa sam sve koji su rođeni od Vardara pa do Triglava smatrao braćom. Tako sam vaspitan i danas mislim da je to ispravno. Kakva sam ja budala! Jer, niko od njih mene nije smatrao bratom. Ja sam im bio samo privremeni brat, brat na određeno vrijeme.\nKada je to vrijeme isteklo, prestao sam da budem brat i postao agresor. Gle čuda! Agresor na svoju rođenu zemlju! Agresor na grad u kojem sam se rodio. To znači da sam agresor postao svojim rođenjem. A, da li su i ostalih sto pedeset hiljada Srba, koji su, poput mene, napustili svoj rodni grad, isto bili agresori? Ako je to tačno, u tom slučaju broj agresora prelazi jednu trećinu stanovnika Sarajeva!\nMalo veliki broj za agresora. Kako može jedna trećina rođenih Sarajlija da budu agresori na svoj grad? Nešto nije u redu... ne uklapa se. Možda nisu agresori? Drugim riječima, moramo da se zapitamo ko je tu agresor. Da nisu onda agresori druge dvije trećine? Čovjek može da ode iz svog grada, pa da se u njega vrati kao neprijatelj, ali ne može da se vrati kao agresor, naročito ako tu istu počast dijeli sa još sto pedeset hiljada ljudi iste nacije.\nKako se nazivaju ljudi koji su nasilno istjerani iz svojih domova i sada žive na drugim lokacijama na planeti, daleko od kuće u kojoj su rođeni? IZBJEGLICE. Ja živim u Beogradu, ali ja nisam odavle. Ja sam iz Sarajeva, samo što sam otuda otjeran. A, kako se zove čin u kome jedna grupa ljudi otjera drugu grupu ljudi iz grada u kojem su živjeli zajedno? To se zove ČIŠĆENjE! A, ako, kojim slučajem, ova prva grupa ljudi pripada jednoj, a druga drugoj naciji, religiji ili etničkoj grupi, kako se to zove? To se zove ETNIČKO ČIŠĆENjE! A, ako je ta akcija koju nazivamo etničko čišćenje, obuhvatila najmanje sto pedeset hiljada ljudi, kako se to zove? To se zove ETNIČKO ČIŠĆENjE VELIKIH RAZMJERA! E, sada shvatam što me zovu agresorom. Da me ne zovu tako, morali bi me zvati onako kako ja zovem sebe. ŽRTVA ETNIČKOG ČIŠĆENjA!\nEto, takva je Bosna. Jedino mjesto na svijetu gdje te je*u pa kažu da si silovatelj.\n03.08.2020. u 10:19h


Muški ručni sat Lorus RW607AX9: Muški Ručni Satovi: SveZaKucu.rs Prodaja, Cena, Beograd, Srbija\nKarakteristike proizvoda: Muški ručni sat Lorus RW607AX9\nPlastična narukvica u crnoj boji\nPozadina brojčanika u crnoj boji\nDubina kućišta: 15 mm\nOpis proizvoda: Muški ručni sat Lorus RW607AX9\nLorus RT381CKS9 muški sat ima kvarcni mehanizam, koji obezbeđuje veoma precizno merenje vremena - marginalna greška u njegovom slučaju je samo 10 sekundi mesečno. Mehanizam je smešten u izdržljivo čelično kućište. Upotreba visokokvalitetnog čelika osigurava da sat bude otporan na koroziju i oštećenja i ne izaziva alergije. Otporan je na dubini do 100 metara i može da se koristi tokom plivanja ili kupanja. Ali ovo nije sat dizajniran za ronjenje, pogotovo na velikim dubinama.\nIzdiktirajte operateru šifru proizvoda - šifra ovog proizvoda je: 37305\nSifra 37305, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 37305, 2, Pavle Milosevic, Obalska 18, 11000, Beograd, 063123123, pavmi@szk.com


Asimilaciju je teško zaustaviti, ali se može ponosno nositi porijeklo | Bosna i Hercegovina | Al Jazeera Balkans\nOve godine u programu „Mala medresa“ učestvovalo je 54 djece iz 23 grada iz SAD-a i KanadeUstupljeno Al Jazeeri\n„Već četvrtu godinu učestvujem u programu. Moja prva godina 'Male medrese' je bila 2015. godine. Imala sam 14 godina i trudila sam se da uradim bilo šta samo da me roditelji ne pošalju na taj program. Plakala sam i govorila da ću izgubiti dvije sedmice ljetnog raspusta zbog nekog programa. Bila sam jedina djevojka iz Salt Lake City koja je aplicirala za program i nisam poznavala nikoga. Već na samom otvaranju programa upoznala sam vršnjakinje s kojim sam prijatelj do današnjeg dana. 'Mala medresa' je mjesto gdje smo mogli svi pronaći odgovore na pitanja ko smo, šta smo, odakle smo, šta znači biti Bošnjak/Bošnjakinja. Mi smo grupa djevojaka i momaka koji su dvije sedmice bili non-stop zajedno i svako od nas je naučio nešto o našoj lijepoj vjeri, kulturi i našoj zemlji. Za dvije sedmice imamo čas Bosanskog jezika, Historije Bosne i Hercegovine, učili smo o kraljici Katarini, Kulin banu, Tvrtku, šta je stećak, raspad Jugoslavije, genocid u Srebrenici itd.“, govori Kišija.\n„U dijaspori općenito, posebno u 'daljoj', neevropskoj dijaspori, rađa se i raste generacija koja nema dovoljno prilika učiti o svojoj vjeri, o bosanskom jeziku, o bošnjačkoj kulturi i tradiciji. 'Mala medresa' je naš odgovor na problem asimilacije, ali istovremeno i ulog u budućnost Bošnjaka i njihovih džemata u dijaspori“, kaže Dženan Handžić, direktor Medrese „Osman ef. Redžović i autor ovog projekta.\nČetvrtina bh. dijaspore želi investirati u BiH


Modernizacija pruge Jajinci – Mala Krsna, na međunarodnom železničkom Koridoru 10, počinje 15. maja – "Infrastruktura železnice Srbije" ad\nModernizacija pruge Jajinci – Mala Krsna, na međunarodnom železničkom Koridoru 10, počinje 15. maja\nObjavljeno 5. aprila 2019. 14:05 5. aprila 2019. 14:09\n„Infrastruktura železnice Srbije“ 15. maja 2019. godine počeće modernizaciju pruge Jajinci – Mala Krsna, na međunarodnom železničkom Koridoru 10 kroz Srbiju.\nRadove izvodi konzorcijum firmi koji čine francuska kompanija „Kolas“ i domaća „Energoprojekt“. „Infrastruktura železnice Srbije“ ugovor o izvođenju radova sa ovim konzorcijumom potpisala je 28. decembra 2018. godine, nakon sprovedenog međunarodnog tendera, u skladu sa pravilima Evropske banke za obnovu i razvoj, jer su finansijska sredstva obezbeđena iz kredita EBRD 5. Vrednost posla je 39,2 miliona evra.\nUgovorom je predviđena modernizacija ukupno 68,8 kilometara koloseka i elektrotehničkih postrojenja, kao i radovi u osam stanica, šest stajališta, tri tunela i na dva mosta. Pored toga, građevinski će biti uređen i 31 putni prelaz na ovoj deonici.\nModernizacijom pruge brzina vozova između Jajinaca i Male Krsne biće podignuta na projektovani nivo do 120 km/sat. Trenutna brzina vozova na većem delu ove pruge je oko 50 kilometara na sat.\nRadovi će se odvijati u uslovima potpune obustave železničkog saobraćaja na pruzi od Jajinaca do Male Krsne. Tokom izvođenja radova, svi vozovi će saobraćati prugom Beograd – Mladenovac – Velika Plana.\n„Infrastruktura železnice Srbije“ je povećala nosivost pruge preko Mladenovca sa 20 na 22,5 tona po osovini i na taj način omogućila da se i u uslovima obustave saobraćaja na deonici Jajinci – Mala Krsna, teretni železnički saobraćaj na Koridoru 10 u potpunosti redovno odvija. Istovremeno, rekonstukcijom i posedanjem staničnim osobljem stanica Kovačevac i Kusadak povećana je propusna moć pruge preko Mladenovca.\nTokom izvođenja ovih radova, nesmetano će se odvijati teretni železnički saobraćaj preko Male Krsne od Velike Plane do Smedereva i Požarevca, kao i putnički železnički saobraćaj između Požarevca i Smedereva, što je predviđeno Redom vožnje za 2019. godinu.


SEHA: Pobeda Vardara za rekord pred f4 | Balkan Handball\nHome / Balkan / SEHA: Pobeda Vardara za rekord pred f4\nSEHA: Pobeda Vardara za rekord pred f4\nU okviru poslednjeg kola regularnog dela u SEHA Gasprom ligi, Vardar je u dvorani „Jane Sandanski“ savladao Nekse rezultatom 29:25 (11:12), i tako oborio rekord ovog takmičenja u broju osvojenih bodova. Tim Raula Gonzalesa ij he osvojio 52, sa 17 pobeda i jednim remijem, što je takođe dostignuće koje niko ranije nije ostvario. Najbliži tome bio je Vesprem, sa 16 trijumfa i dva remija.\nRasterećena ekipa iz Našica je pružila sjajan otpor prvaku Evrope, čak je i vodila na poluvremenu, ali je kvalitet favorita u nastavku došao do izražaja.\nVadar – Nekse 29:25 (11:12)\nVardar: Milić 14+1 odb, 1 gol, Đorđeski – Stoilov 1, Popovski, Kristopans 2, Makeda 1, Karačić 1, Abutović, Kaneljas 2, Cindrić 7, Čupić 5, Dibirov 2, Šiškarjev 3, Borozan 3, Vojvodić, Marsenić 1\nNekse: Lalić 11 odb, Poljak 1 odb – Šipić 4, Koncul, Gadža 4, Leban 2, Eter 1, Zrnić 2, Mrdenović, Barišić Jaman 3, Mičević, Baričević, Greganić, Grgić 3, Lavrić, Tomić 2\nSva je prilika da će Vardarov rival na fajnal-foru, koji se održava upravo u Skoplju, biti Meškov Brest, pošto je beloruski prvak sa dva uzastopna poraza skliznuo na četvrto mesto. Jedini način da tim Sergeja Bebeškova izbegne takav scenario, jeste da Dinamo u sredu pobedi PPD Zagreb u Pančevu, a potom da Meškov Brest i hrvatski prvak u međusobnom duelu odluče o trećem mestu.\n← Prethodni članak PREMIJER LIGA BiH: Zrinjski osvojio „Borik“\nNaredni članak → SEHA: Gorenje pokvarilo planove Meškovu, Celje rutinski sa Vošom


Verovali ili ne, one su više puta bile odbijene na kastinzima jer su po oceni filmadžija bile nedovoljno lepe!\nIpak, sreća im se osmehnula, pa su nakon nekoliko promašaja i razočaranja, zavladale Holivudom ostvarivši zapažene role o kojima se priča godinama kasnije.\nNe moramo ni da spomenemo koliki uspeh je ova Britanka postigla brojnim ulogama, među kojima se ističe ona u legendarnom Titaniku. Međutim, Vinsletova je morala dobro da se potrudi kako bi dospela tu gde jeste jer su je još u adolescentskom periodu odbijali jer je bila “jako debela”.\nSara, koja će zauvek ostati upamćena kao kolumnistkinja Keri Bredšo, nailazila je na brojne kritike u vezi sa fizičkim izgledom, pa ju je tako časopis Maksim 2008. godine proglasio ženom koja je najmanje seksi na svetu.\nGlumica sa najviše nominacija za Oskara bila je odbijana mnogo puta zbog svog fizičkog izgleda. Zanimljiva situacija desila se na kastingu za film King Kong, kada je producent na italijanskom upitao jednog asistenta zašto mu je doveo nekog “tako ružnog”, ne znajući da Meril govori italijanski jezik. “Žao mi je što nisam dovoljno lepa da budem u King Kongu“, odgovorila je ona tada.\nZvezda serije Glee je u jednom intervjuu 2011. godine otkrila da je imala poteškoća da dobije ulogu zbog svog nosa. “Kada sam imala 15 godina, mama i ja smo otišle kod jednog menadžera koji mi je rekao da moram da operišem nos kako bih dobila ulogu”, priznala je Lija.\nA post shared by Kat Dennings (@katdenningsss) on Nov 11, 2018 at 7:48am PST\nJedna od najpoznatijih glumica se takođe borila sa odbijanjem. U intervjuu za Dejli mejl, Riz je uputila savet svima koji žele da se bave glumom. “Moraš da budeš koncentrisan i jak, jer samo takva snažna ličnost može da se izbori sa odbijanjem. Kada sam prvi put otišla na kasting, slušala sam kako mi govore da nisam visoka, da nisam baš lepa, a ni mnogo inteligentna.”


Vreme je da Kuršumlija dobije stabilnog srpskoligaša u fudbalu - Topličke Vesti | Topličke Vesti\tVreme je da Kuršumlija dobije stabilnog srpskoligaša u fudbalu - Topličke Vesti\nAutor Milen Đorđević 4 nov 2018\nKURŠUMLIJA- Tri kola pre kraja jesenjeg dela prvenstva u Zoni Zapad Kosanica iz Kuršumlije se izdvojila na prvom mestu sa dva boda prednosti u odnosu na Topličanin. Ostali klubovi su zaostali pa Kuršumličani imaju veliku šansu da prezime na prvom mestu. Mnogo toga zavisi od sledećeg kola kada će u Prokuplju ukrstiti koplja baš Topličanin i Kosanica.\nDobri rezultati Kuršumličana su bili povod da razgovaramo sa predsednikom kluba Radovanom Erakovićem o ambicijama Kosanice.\n-Moram prvo da istaknem da mi imamo tri ekipe-pioniri, petlići i prvi tim. To je oko 60 mladih ljudi koji treniraju i takmiče se. Uspeli smo da sa stabilnom upravom i ambicioznim trenerom oformimo tim koji igra odlično. Da napomenem da su svi igrači iz Kuršumlije. Da nije bilo nekih sudijskih nepravdi naša prednost na čelu tabele bi bula još veća-kaže Eraković.\nGovoreći o narednim kolima do kraja jesenje sezone Eraković kaže da je ključno sledeće kolo.\n-Topličanin je prošle godine bio na domak Srpske lige ali nije uspeo da se plasira. Ovo godine igra promenljivo. Ukoliko sledećeg vikenda ostvarimo povoljan rezultat u Prokuplju napravićemo krupan korak ka Srpskoj ligi. Na proleće imamo lakši raspored jer nam i Topličanin i Župa dolaze na noge-kaže Eraković.\nNa naše pitanje da li Kuršumlija treba i može da ima stabilnog srpskoligaša u fudbalu Eraković kaže da to ne zavisi samo od kluba.\n-Što se tiče nas mi smo ove sezone učinili mnogo. Imamo stabilnu upravu, dobar stručni štab i tim koji je pokazao da može da igra u Srpskoj ligi. Međutim, za taj rang takmičenja potrebno je više sredstava. Mi smo ove godine dobili od lokalne samouprave 2,5 miliona dinara. Za takmičenje u Srpskoj ligi potrebno je 4,5 miliona-pojašnjava Eraković i dodaje da ovaj tim uz eventualno jedno pojačanje a to je mladi igrač iz Kuršumlije koji igra na strani, Kosanica bi mogla da bude makar na sredini tabele u Srpskoj ligi.\nOsim lokalne samouprave za takmičenje ozbiljnog fudbalskog kluba potrebna je i pomoć privrednih subjekata.\nOFK Kosanica 12 8 4 0 28 9 +19 X 1 1 1 1 28\nOFK Topličanin 12 8 2 2 22 7 +15 2 1 1 1 X 26\nŽupa 12 6 4 2 22 7 +15 1 X 1 1 X 22\n12 6 4 2 22 13 +9 1 2 1 2 1 22\nMorava 1918 12 5 3 4 15 10 +5 2 2 X 1 1 18\nJuhor 12 6 0 6 17 18 -1 1 1 2 1 2 18\nSloga 12 4 4 4 20 15 +5 1 X 1 2 X 16\nJastrebac (VŠ) 12 4 3 5 11 12 -1 2 X 2 1 2 15\nNapredak (D) 12 5 0 7 21 29 -8 2 1 2 1 2 15\nJedinstvo (M) 12 4 2 6 14 24 -10 1 2 1 2 X 14\nLevač 12 4 2 6 12 24 -12 X 2 1 2 1 14\nJastrebac (B) 12 4 1 7 21 24 -3 X 1 2 2 2 13\nBošnjane 12 4 1 7 13 22 -9 2 1 2 2 2 13\nOFK Lugomir 12 2 6 4 14 16 -2 1 2 2 2 X 12\nDragocvet (-1) 12 2 4 6 7 17 -10 X X X 2 1 9\nŽitorađa (-1) 12 2 4 6 6 18 -12 2 2 2 1 X 9\nMože li Jastrebac da iznenadi Topličanin 22. marta 2019.\n12 opština u Srbiji dobiće od Vlade Švajcarske 230.000 evra 22. marta 2019.\nProduženi boravak u Osnovnoj školi „Nikodije Stojanović Tatko“ 22. marta 2019.\nUtakmica sezone za Kolibri 22. marta 2019.\nDom zdravlja Blace obeležio Nacionalni dan borbe protiv raka dojke 22. marta 2019.\nKratak url URL: https://toplickevesti.com/?p=87469\n4 nov 2018. Komentari na vestima starijim od 7 dana su zatvoreni RSS 2.0.\n2 komentara za “Vreme je da Kuršumlija dobije stabilnog srpskoligaša u fudbalu”\n6. novembra 2018. - 07:31\nDali je istina ono sto prica carsija da posle vecere koju obave igraci i strucni stab racun ne biva zatvoren u restoranu vec uprava i strucni stab po nekoliko narednih dana odlazi i uziva u picu i hrani a tek onda taj racun biva zatvoren. Ako je to istina sram da vas bude.\n6. novembra 2018. - 09:23\nZa prošlu upravu sam siguran jer mi je drug koji radi kao konobar pokazivao papire ovi mozda nisu ..A i tebe sta te briga i ti uzimas baksis. A imaju dosta\n12 opština u Srbiji dobiće od Vlade Švajcarske 230.000 evra\nProduženi boravak u Osnovnoj školi „Nikodije Stojanović Tatko“\nUtakmica sezone za Kolibri\nDom zdravlja Blace obeležio Nacionalni dan borbe protiv raka dojke\n(Video) 13. protest u Kuršumliji: Dr Zoran Lutovac, predsednik DS: ON je predsednik države i svih gradova\nGea Tours ponovo vozi za Prokuplje: Alal vera majstore!\nIspovest književnika i disidenta iz Toplice Ivana Ivanovića: Nisam valjao nijednoj vlasti\nProkupčani uče tango


Borba Zrenjaninaca protiv smrada - Agroportal\nDatum: 06 avgusta, 2020\nu: Ekologija, Top Sliders\nKako otvoriti prozor kuće ili stana, prošetati ulicom ili parkom, izvesti decu na igralište kada se svuda širi nepodnošljiv smrad? Ovo su pitanja na koje Zrenjaninci decenijama traže odgovor. Ali, odgovora nema. Bar od onih koji bi trebali da ga daju. Zbog toga su građani ovog srednjobanatskog grada odlučili da uzmu stvar u svoje ruke. Poslednjih šest sedmica, svake subote, automobilima dolaze ispred fabrike „Prekon“, među narodom poznate kako Kafilerija, i u znak protesta trube. Pripremili su peticiju i narednih dana nameravaju da počnu prikupljanje najmanje 10.000 potpisa ne bi li se njihovim mukama stalo na kraj.\nOd kada postoji, zrenjaninska kafilerija emituje neprijatne mirise zbog čega žalbe građana prate njen rad. Podignuta je sredinom osamdesetih godina 20. veka u okviru radne organizacije „Bek“ a u sastavu IPK “Servo Mihalj“. Od 2006. godine zvanično ime fabrike glasi “Prekon”, skraćeno od prerade konfiskata. U 2010. godini fabrika prelazi u vlasništvo kompanije “Matijević”. Stanarima koji su negodovali zbog neprijatnih mirisa koji su se širili gradskim naseljima Šećerana, Lesnina, Ruža Šulman, 4.jul, Mužlja, Nova Kolonija, Berbersko, Putnikovo, Mala Amerika i Zeleno polje, pre dve godine predstvnici gradske vlasti objasnili su da je rukovodstvo „Prekon“-a obećalo da će filteri za prečišćavanje otpadnih voda biti ugrađeni do kraja 2018. godine i da je u najavi ugradnja filtera za prečišćavanje vazduha. Prilikom novog susreta sa građanima, septembra prošle godine, rečeno je da su svi filteri ugrađeni, i za otpadne vode i za vazduh. Ipak, smrad se i dalje širi, a nastavljene su i pritužbe građana na neprijatne mirise.\nU čanu 55 Zakona o zaštiti vazduha piše: „Postrojenje mora da se projektuje, gradi i/ili proizvodi, oprema, koristi i održava tako da ne ispušta zagađujuće materije u vazduh u količini većoj od graničnih vrednosti emisije. Ukoliko dođe do kvara uređaja kojima se obezbeđuje sprovođenje propisanih mera zaštite ili do poremećaja tehnološkog procesa, zbog čega dolazi do prekoračenja graničnih vrednosti emisije, operater je dužan da kvar ili poremećaj otkloni, odnosno prilagodi rad nastaloj situaciji ili da obustavi tehnološki proces, kako bi se emisija svela na dozvoljene granice u najkraćem roku. U slučaju prekoračenja graničnih vrednosti nivoa zagađujućih materija u vazduhu operater je dužan, kada uoči ili po nalogu nadležnog inspektora, da preduzme tehničko-tehnološke mere ili da obustavi tehnološki proces, kako bi se koncentracije zagađujućih materija svele na propisane granične vrednosti. Operater stacionarnog izvora zagađivanja, kod koga se u procesu obavljanja delatnosti mogu emitovati gasovi neprijatnog mirisa, dužan je da primenjuje mere koje će dovesti do redukcije mirisa iako je koncentracija emitovanih materija u otpadnom gasu ispod granične vrednosti emisije.“\n-Svi smo mi delovali onako kako je trebalo. Prvo smo doveli komunalnu policiju i zahtevali da vidimo šta su učinili. Neprijatni mirisi u letnjem periodu daleko su izraženiji nego zimi. Nezadovoljstvo je naraslo i zbog činjenice da smo zbog virusa KOVID – 19 bili prinuđeni da sedimo u svojim stanovima i kućama i kada se ukazala prilika da prošetamo i udahnemo svež vazduh, ugušio nas je nesnosan smrad. Dodatni problem je i taj što je emitovanje nepijatnih mirisa tokom poslednja dva meseca postalo sve češće. Od nadležne inspekcije na sve prijave, koje smo uputili ovog leta, odgovor je bio da su inspektori izašli na teren, izvršili merenja i nivo zagađujućih materija je ispod graničnih vrednosti, ispred UG „Stop kafileriji“ objašnjava Tijana Šijaković.\nSirenama i protesnom vožnjom za čist vazduh\nSem komunalnoj policiji, građani su se obraćali i Inspekciji za zaštitu životne sredine i lokalnoj i republičkoj, Republičkoj veterinarskoj inspekciji, Državnoj revizorskoj instituciji, Pokrajinskom sekretarijatu za zaštitu životne sredine, Ministarstvu za zaštitu životne sredine i drugima. Dobijeni odgovori uglavnom su identični onima dobijenim na lokalnom nivou i oni su upćivali da je nadležnost zapravo na zrenjaninskoj Inspekciji za zaštitu životne sredine.\nPre šest nedelja nekoliko komšija dogovorilo se da automobilima stanu ispred Prekom-a i trube. Svoju ideju objavili su na društvenim mrežama i na njihovo veliko iznenađenje pridružilo im se još 30-ak automobila. Tako je, zahvaljujući građanskoj inicijativi nastalo Udruženje građana „Stop kafileriji“ koje je pod istim imenom napravilo i svoju FB stranicu. Zrenjaninci, kojima je nivo tolerancije zbog ovog višegodišnjeg problema znatno smanjen, spontano se pridužuju inicijativi.\nGradonačenik kaže da problem treba rešiti jednom zauvek\nDobre vesti, da su gradski čelnici počeli da se zanimaju za ovaj apel građana, stigle su juče. Na zvaničnoj stranici Grada Zrenjanina objavljeno je da je povodom problema sa kojima se suočavaju stanovnici Zrenjanina, a zbog neprijatnih mirisa koji se šire iz zrenjaninske kafilerije, na inicijativu gradonačelnika Čedomira Janjića održan sastanak sa direktorom “Prekon”-a Slavkom Popovićem i pravnim timom kompanije “Matijević”, a razgovoru su prisustvovali i pomoćnik gradonačelina Duško Radišić, načelnica Gradske upave Jasmina Malinić, njen zamenik Miloš Korolija, gradski inspektor za zaštitu životne sredine Dragana Adamović i Nenad Petrović zamenik načelnika Odeljenja inspekcija Gradske uprave.\n– Upravo iz tog razloga danas sam zakazao ovaj sastanak kako bi zajedno sagledali sve aspekte i preuzeli rešavanje tog problema – rekao je Janjić uputivši zahtev da sve nadležne službe, u svrhu zaštite građana, pojačaju kontrolu i izvrše inspekcijske poslove po svakoj prijavi građana, a sve u skladu sa pravilnicima i zakonom.\n– Kada je reč o neprijatnim mirisima i negodovanju Zrenjaninaca, moram reći da su oni opravdano nezadovoljni, zbog toga im dajem punu podršku i poručujem da ćemo ovaj dugogodišnji problem rešiti u najkraćem roku, jer, svi rokovi za to već su odavno prošli, vreme je da ga rešimo, jednom zauvek. Ne želimo da se Zrenjanin upiše na mapu ekoloških problema, interes nam je da u saradnji sa građanima rešavamo probleme, jer želimo zdravu sredinu za našu decu. Zato je Gradska uprava preuzela na sebe rešavanje problema sa kafilerijom i vrlo brzo ćemo imati jedno ili više rešenja, ali, svakako da je izmeštanje fabrike gotovo sigurno – objasnio je Janjić.\nTokom sastanka zaključeno je da će Gradska uprava svim raspoloživim sredstvima ući u što brže rešavanje problema i u što kraćem roku predstavnicima fabrike “Prekon” ali i građanima predočiti rešenje.\n– Već radimo na potencijalnim rešenjima i čim budemo imali gotove predloge, koji ipak moraju biti i realni, prvo ću obaviti razgovor sa građanima i ukoliko nađemo prihvatiljv predlog sa time ćemo izaći pred vlasnika “Prekona” – ukazao je gradonačelnik Zrenjanina.\nUskoro potpisivanje peticije za izmeštanje kafilerije\nIpak, građani kažu da obećanjima veruju samo kada su u pisanoj formi, kada su određeni rokovi i kada su predstavnici, ovog spontano nastalog udruženja, prisutni u ulozi građanina.\nSve dok kafilerija ne obustavi rad, svake subote organizovaće se protesne vožnje, a glavni motiv je što ova situacija sa „Prekon“-om predugo traje. Plan i jeste da se sve svodi na protesne vožnje kojima se niko ne ugrožava, posebno zbog poštovanja preporuka koje se odnose na zaštitu od virusa korona.\n-Ne želimo da pravimo bilo kakve probleme kojima bi ugrozili ovu inicijativu. Protesne vožnje biće nastavljene, tako da će se one održati i u subotu, 8. avgusta, a novina je što će se rute proširiti na sve delove grada. Na automobile stavljamo nalepnice na kojima piše „Stop kafileriji“ kako bi naši sugrađani znali o čemu se radi. Najvažnije je da je juče napisana peticija, punktovi za prikupljanje potisa Zrenjaninaca biće raspoređeni po celom gradu, a cilj je da se sakupi više od 10.000 potpisa za izmeštanje kafilerije. U planu je da se kasnije uključe i online peticije. Kada budemo imali dovoljan broj potpisa niko više neće moći da kaže da ne smrdi jer smo imali situaciju da nam se kaže da je smrad koji se širi iz „Prekon“-a subjektivni osećaj pojedinaca, kaže Šijakovićeva.\nJuna je nadležnoj gradskoj inspekciji predato više od 600 prijava u kojima su se građani pozvali na Zakon o zaštit vazduha. Suštinski, mi imamo zakon na koji možemo da se pozovemo, što je jako važno, poručuju građani Zrenjanina.\nPrethodni : Na imanju Rožanovića povrće miriše, a cveće peva\nSledeći : Kako odbraniti voćnjake i vinograde od patogena?